CELEX: 32008R0071
Language: el
Date: 2007-12-20 00:00:00
Title: Κανονισμός (ΕΚ) αριθ. 71/2008 του Συμβουλίου, της 20ής Δεκεμβρίου 2007 , για τη σύσταση της κοινής επιχείρησης Clean Sky (Κείμενο που παρουσιάζει ενδιαφέρον για τον ΕΟΧ )

4.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 30/1
            
         
      ΚΑΝΟΝΙΣΜΌΣ (ΕΚ) αριθ. 71/2008 ΤΟΥ ΣΥΜΒΟΥΛΊΟΥ
   
   της 20ής Δεκεμβρίου 2007
   για τη σύσταση της κοινής επιχείρησης Clean Sky
   (Κείμενο που παρουσιάζει ενδιαφέρον για τον ΕΟΧ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 171 και 172,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   τη γνώμη της Ευρωπαϊκής Οικονομικής και Κοινωνικής Επιτροπής,
   Εκτιμώντας τα ακόλουθα:
   
               (1)
            
            
               Στην απόφαση αριθ. 1982/2006/ΕΚ, του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) (1), το οποίο αναφέρεται στο εξής ως «έβδομο πρόγραμμα-πλαίσιο», προβλέπεται χρηματοδοτική συνεισφορά της Κοινότητας στη συγκρότηση μακροπρόθεσμων συμπράξεων δημόσιου-ιδιωτικού τομέα υπό μορφή κοινών τεχνολογικών πρωτοβουλιών που μπορούν να εκτελούνται από κοινές επιχειρήσεις κατά την έννοια του άρθρου 171 της συνθήκης. Οι εν λόγω κοινές τεχνολογικές πρωτοβουλίες απορρέουν από τις εργασίες στις ευρωπαϊκές τεχνολογικές «πλατφόρμες», οι οποίες καθιερώθηκαν με το 6ο πρόγραμμα-πλαίσιο και καλύπτουν επιλεγμένες πτυχές της έρευνας στο αντίστοιχο πεδίο. Θα πρέπει να συνδυάζουν επενδύσεις του ιδιωτικού τομέα και ευρωπαϊκούς δημόσιους πόρους, συμπεριλαμβανομένων πόρων του έβδομου προγράμματος-πλαισίου.
            
         
               (2)
            
            
               Στην απόφαση αριθ. 971/2006/ΕΚ του Συμβουλίου, της 19ης Δεκεμβρίου 2006, σχετικά με το ειδικό πρόγραμμα «Συνεργασία» για την εκτέλεση του έβδομου προγράμματος-πλαισίου της Ευρωπαϊκής Κοινότητας για τις δραστηριότητες έρευνας, τεχνολογικής ανάπτυξης και επίδειξης (2007-2013) (2) (εφεξής «ειδικό πρόγραμμα Συνεργασία»), υπογραμμίζεται η ανάγκη συγκρότησης φιλόδοξων πανευρωπαϊκών συμπράξεων δημόσιου-ιδιωτικού τομέα ώστε να επιταχυνθεί η ανάπτυξη τεχνολογιών μείζονος σημασίας μέσω ερευνητικών δράσεων ευρείας κλίμακας σε κοινοτικό επίπεδο, συμπεριλαμβανομένων ιδίως κοινών τεχνολογικών πρωτοβουλιών.
            
         
               (3)
            
            
               Οι στόχοι της Λισαβόνας για ανάπτυξη και απασχόληση δίνουν έμφαση στην ανάγκη διαμόρφωσης ευνοϊκών συνθηκών για τις επενδύσεις στη γνώση και την καινοτομία στην Ευρώπη ώστε να βελτιωθεί η ανταγωνιστικότητα, η ανάπτυξη και η απασχόληση στην Ευρωπαϊκή Ένωση.
            
         
               (4)
            
            
               Στα συμπεράσματα που εξέδωσε στις 13 Μαΐου 2003, στις 22 Σεπτεμβρίου 2003 και στις 24 Σεπτεμβρίου 2004, το Συμβούλιο υπογράμμισε τη σημασία της ανάπτυξης περαιτέρω δράσεων σε συνέχεια του σχεδίου δράσης 3 % για την έρευνα και την πολιτική καινοτομίας, και ιδίως νέων πρωτοβουλιών με στόχο την ενίσχυση της συνεργασίας μεταξύ του ιδιωτικού και του δημόσιου τομέα για τη χρηματοδότηση ερευνητικών δραστηριοτήτων με σκοπό τη βελτίωση των διακρατικών δημόσιων-ιδιωτικών δεσμών.
            
         
               (5)
            
            
               Στα συμπεράσματα του Συμβουλίου, της 4ης Δεκεμβρίου 2006 και της 19ης Φεβρουαρίου 2007, και στα συμπεράσματα του Ευρωπαϊκού Συμβουλίου, της 9ης Μαρτίου 2007, κλήθηκε η Επιτροπή να υποβάλει προτάσεις κοινών τεχνολογικών πρωτοβουλιών για τις πρωτοβουλίες εκείνες που έχουν φθάσει σε κατάλληλο στάδιο προετοιμασίας.
            
         
               (6)
            
            
               Η συμβουλευτική επιτροπή για την αεροναυτική έρευνα στην Ευρώπη (ACARE), στο πλαίσιο της Ευρωπαϊκής τεχνολογικής πλατφόρμας για την αεροναυτική, ανέπτυξε ένα στρατηγικό πρόγραμμα ερευνών το οποίο συμπεριλαμβάνει στις υψηλού επιπέδου έννοιες αναφοράς του τη μείωση των επιπτώσεων των αεροπορικών μεταφορών στο περιβάλλον, καταλήγοντας ότι χρειάζονται μείζονες τεχνολογικές αλλαγές για να υλοποιηθούν μέχρι το 2020 οι στόχοι της μείωσης των εκπομπών CO2 κατά 50 %, των NOx κατά 80 %, του αντιληπτού εξωτερικού θορύβου κατά 50 %, και της επίτευξης ουσιαστικής προόδου όσον αφορά τη μείωση των περιβαλλοντικών επιπτώσεων της κατασκευής, της συντήρησης και της διάθεσης αεροσκαφών και αεροναυτικών προϊόντων.
            
         
               (7)
            
            
               Η έκταση των προσπαθειών που απαιτούνται για την αντιμετώπιση των περιβαλλοντικών προκλήσεων στο σύστημα αερομεταφορών, όπως προσδιορίζεται στο στρατηγικό πρόγραμμα ερευνών της ACARE, δικαιολογεί τη σύσταση μιας κοινής επιχείρησης η οποία αποτελεί το ενδεδειγμένο όργανο για τον συντονισμό των σχετικών ερευνητικών δραστηριοτήτων.
            
         
               (8)
            
            
               Η κοινή τεχνολογική πρωτοβουλία Clean Sky θα πρέπει να μετριάσει τις διάφορες επαπειλούμενες αδυναμίες της αγοράς που αποθαρρύνουν τις ιδιωτικές επενδύσεις στην αεροναυτική έρευνα γενικά και στις καθαρές αεροπορικές τεχνολογίες ειδικότερα. Θα πρέπει να επιτρέψει την ολοκλήρωση και την επίδειξη σε επίπεδο πλήρους συστήματος, μειώνοντας έτσι τους κινδύνους που ενέχουν οι ιδιωτικές επενδύσεις στην ανάπτυξη νέων, φιλικών προς το περιβάλλον, αεροναυτικών προϊόντων. Αναμένεται να ενθαρρύνει στην ΕΕ τις ιδιωτικές επενδύσεις Ε & Α φιλικών προς το περιβάλλον τεχνολογιών, αντιμετωπίζοντας έτσι τις υφιστάμενες Ε & Α και περιβαλλοντικές εξωτερικές παρενέργειες.
            
         
               (9)
            
            
               Η κοινή τεχνολογική πρωτοβουλία Clean Sky αναμένεται να επιταχύνει την ανάπτυξη καθαρών αεροπορικών τεχνολογιών στην ΕΕ με στόχο τη συντομότερη δυνατή αξιοποίησή τους, η οποία θα συμβάλει στην επίτευξη των στρατηγικών περιβαλλοντικών και κοινωνικών προτεραιοτήτων της Ευρώπης και παράλληλα σε μια αειφόρο οικονομική ανάπτυξη.
            
         
               (10)
            
            
               Η κοινή τεχνολογική πρωτοβουλία Clean Sky θα πρέπει να αποτελεί μια σύμπραξη του δημόσιου και του ιδιωτικού τομέα στην οποία θα μετέχουν όλοι οι κύριοι εμπλεκόμενοι παράγοντες. Λαμβανομένων υπόψη του μακροπρόθεσμου χαρακτήρα αυτής της σύμπραξης, της αναγκαιότητας συγκέντρωσης και διαθεσιμότητας χρηματοοικονομικών πόρων και υψηλής επιστημονικής και τεχνικής εμπειρογνωσίας, καθώς και της αναγκαιότητας διαχείρισης τεράστιου όγκου γνώσεων και εφαρμογής κατάλληλων κανόνων ως προς τη διανοητική ιδιοκτησία, είναι ιδιαίτερα σημαντικό να συσταθεί μια νομική οντότητα ικανή να διασφαλίζει τη συντονισμένη χρησιμοποίηση και την αποτελεσματική διαχείριση των πόρων που θα διατεθούν στην κοινή τεχνολογική πρωτοβουλία Clean Sky. Είναι συνεπώς δικαιολογημένο να συσταθεί μια κοινή επιχείρηση βάσει του άρθρου 171 της συνθήκης (στο εξής «κοινή επιχείρηση Clean Sky»).
            
         
               (11)
            
            
               Η κοινή επιχείρηση Clean Sky έχει ως σκοπό την εφαρμογή καινοτόμων, φιλικών προς το περιβάλλον τεχνολογιών σε όλα τα τμήματα των πολιτικών αεροπορικών μεταφορών, συμπεριλαμβανομένων των μεγάλων εμπορικών αεροσκαφών, των αεροσκαφών τοπικών πτήσεων και των στροφειοπτέρων, και σε όλους τους τομείς στήριξης όπως οι κινητήρες, τα συστήματα και ο κύκλος ζωής των υλικών. Η κοινή επιχείρηση Clean Sky θα παραγάγει συστήματα επίδειξης σε πραγματική κλίμακα σε όλα τα πεδία των ερευνητικών δραστηριοτήτων, τα οποία θα πρέπει να δοκιμαστούν είτε εν πτήσει είτε στο έδαφος, στο πλαίσιο μιας πλήρως ολοκληρωμένης προσέγγισης και της παρακολούθησης της εξέλιξης και του αντικτύπου των τεχνολογιών.
            
         
               (12)
            
            
               Η κοινή επιχείρηση Clean Sky θα πρέπει να λήξει στις 31 Δεκεμβρίου 2017 ώστε να διασφαλισθεί η κατάλληλη διαχείριση των ερευνητικών δραστηριοτήτων που άρχισαν μεν, συμπεριλαμβανομένης της αξιοποίησης των αποτελεσμάτων από τα μέλη της κοινής επιχείρησης Clean Sky και των συμμετεχόντων, αλλά δεν τελείωσαν κατά τη διάρκεια εφαρμογής του εβδόμου προγράμματος-πλαισίου. Ωστόσο, η αξιοποίηση των αποτελεσμάτων δεν θα χρηματοδοτείται από την κοινή επιχείρηση.
            
         
               (13)
            
            
               Μέλη της κοινής επιχείρησης Clean Sky θα πρέπει να είναι η Ευρωπαϊκή Κοινότητα, εκπροσωπούμενη δημοσίως από την Επιτροπή, οι επικεφαλής των προγραμμάτων επίδειξης ολοκληρωμένης τεχνολογίας (ΠΕΟΤ) και τα μέλη-εταίροι των διαφόρων ΠΕΟΤ.
            
         
               (14)
            
            
               Η κοινή επιχείρηση Clean Sky θα πρέπει να είναι ανοικτή στην προσχώρηση νέων μελών.
            
         
               (15)
            
            
               Η κοινή επιχείρηση Clean Sky θα πρέπει να είναι οργανισμός που θα δημιουργηθεί από τις Κοινότητες και η απαλλαγή ως προς την εκτέλεση του προϋπολογισμού της θα πρέπει να χορηγηθεί από το Ευρωπαϊκό Κοινοβούλιο, ύστερα από σύσταση του Συμβουλίου, λαμβανομένων ωστόσο υπόψη των ιδιαιτεροτήτων που απορρέουν από τη φύση των ΚΤΠ ως συμπράξεων του δημόσιου και του ιδιωτικού τομέα, και ιδίως από τη συνεισφορά του ιδιωτικού τομέα στον προϋπολογισμό.
            
         
               (16)
            
            
               Οι επικεφαλής των προγραμμάτων επίδειξης ολοκληρωμένης τεχνολογίας (ΠΕΟΤ) έχουν υπογράψει Κοινή δήλωση προθέσεων με την οποία ανέλαβαν δέσμευση τεχνικής, διαχειριστικής και χρηματοοικονομικής συμμετοχής των αντίστοιχων επιχειρήσεών τους στην κοινή επιχείρηση Clean Sky για όλη τη διάρκειά της. Όλα τα μέλη-εταίροι έχουν αναλάβει δέσμευση ελάχιστης χρηματοοικονομικής συμμετοχής στην κοινή επιχείρηση Clean Sky για όλη τη διάρκειά της.
            
         
               (17)
            
            
               Οι ερευνητικές δραστηριότητες θα πρέπει να καλύπτονται από χρηματοδότηση της Κοινότητας και από συνεισφορά πόρων τουλάχιστον ισοδύναμης αξίας εκ μέρους των άλλων μελών. Περαιτέρω χρηματοδοτικές επιλογές μπορούν να είναι διαθέσιμες, μεταξύ άλλων, από την Ευρωπαϊκή Τράπεζα Επενδύσεων, ιδίως μέσω της χρηματοδοτικής διευκόλυνσης καταμερισμού του κινδύνου που αναπτύχθηκε από κοινού με την ΕΤΕπ και την Ευρωπαϊκή Επιτροπή, σύμφωνα με το παράρτημα ΙΙΙ της απόφασης 2006/971/ΕΚ.
            
         
               (18)
            
            
               Οι δαπάνες λειτουργίας της κοινής επιχείρησης Clean Sky θα πρέπει να καλύπτονται ισομερώς από την Ευρωπαϊκή Κοινότητα και από τα άλλα μέλη.
            
         
               (19)
            
            
               Οι επικεφαλής των ΠΕΟΤ και τα μέλη-εταίροι των διάφορων ΠΕΟΤ θα πρέπει να λαμβάνουν υποστήριξη από την κοινή επιχείρηση Clean Sky για την εκτέλεση των ερευνητικών δραστηριοτήτων που έχουν αναλάβει να διεκπεραιώσουν.
            
         
               (20)
            
            
               Η κοινή επιχείρηση Clean Sky θα πρέπει να μπορεί να προκηρύξει διαγωνισμούς υπό μορφή ανταγωνιστικών προσκλήσεων υποβολής προτάσεων με σκοπό τη στήριξη των ερευνητικών δραστηριοτήτων, όταν χρειάζεται.
            
         
               (21)
            
            
               Οι ερευνητικές δραστηριότητες της κοινής επιχείρησης Clean Sky θα πρέπει να συνάδουν προς τις θεμελιώδεις αρχές δεοντολογίας που εφαρμόζονται στο έβδομο πρόγραμμα-πλαίσιο.
            
         
               (22)
            
            
               Η κοινή επιχείρηση Clean Sky θα πρέπει να θεσπίσει, σύμφωνα με το άρθρο 185 παράγραφος 1 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3) («δημοσιονομικός κανονισμός») και υπό τον όρο πρότερης συναίνεσης της Επιτροπής, ειδικούς δημοσιονομικούς κανόνες που συνεκτιμούν τις ιδιαίτερες ανάγκες λειτουργίας της που προκύπτουν ιδίως από την αναγκαιότητα συνδυασμού κοινοτικής και ιδιωτικής χρηματοδότησης για την αποδοτική και έγκαιρη υποστήριξη δραστηριοτήτων έρευνας και ανάπτυξης. Για μια εναρμονισμένη μεταχείριση των συμμετεχόντων στις ερευνητικές δραστηριότητες της κοινής επιχείρησης και των συμμετεχόντων στις έμμεσες δράσεις του έβδομου προγράμματος-πλαισίου, είναι σκόπιμο ο φόρος προστιθέμενης αξίας να μην είναι κόστος επιλέξιμο για κοινοτική χρηματοδότηση, σύμφωνα με τον κανονισμό (ΕΚ) αριθ. 1906/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στις δράσεις που αναλαμβάνονται βάσει του έβδομου προγράμματος-πλαισίου και οι κανόνες διάδοσης των ερευνητικών αποτελεσμάτων (2007-2013) (4).
            
         
               (23)
            
            
               Δεδομένης της ανάγκης διασφάλισης σταθερών συνθηκών απασχόλησης και ισότιμης μεταχείρισης του προσωπικού, καθώς και προσέλκυσης ειδικευμένου επιστημονικού και τεχνικού προσωπικού ανωτάτων προσόντων, απαιτείται εφαρμογή του κανονισμού υπηρεσιακής κατάστασης των υπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, όπως ορίζεται στον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (5) («κανονισμός υπηρεσιακής κατάστασης») σε όλα τα μέλη του προσωπικού της κοινής επιχείρησης Clean Sky.
            
         
               (24)
            
            
               Οι κανόνες οργάνωσης και λειτουργίας της κοινής επιχείρησης Clean Sky καθορίζονται στο καταστατικό της κοινής επιχείρησης Clean Sky, που αποτελεί παράρτημα του παρόντος κανονισμού.
            
         
               (25)
            
            
               Η Επιτροπή θα πρέπει να αναλάβει ειδικά καθήκοντα σχετικά με την παρακολούθηση των δημόσιων πόρων και την προστασία των κοινοτικών συμφερόντων στην κοινή επιχείρηση.
            
         
               (26)
            
            
               Η κοινή επιχείρηση Clean Sky θα πρέπει να υποβάλλει τακτικές εκθέσεις προόδου στο Ευρωπαϊκό Κοινοβούλιο και το Συμβούλιο.
            
         
               (27)
            
            
               Η κοινή επιχείρηση Clean Sky θα πρέπει να στηρίζεται σε διάφορους εξωτερικούς συμβουλευτικούς φορείς, στους οποίους συμπεριλαμβάνονται τα εθνικά κράτη και η ευρωπαϊκή τεχνολογική πλατφόρμα ACARE για την αεροναυτική, και να διατηρεί τακτικές επαφές με τα εθνικά κράτη.
            
         
               (28)
            
            
               Ως οργανισμός με νομική προσωπικότητα, η κοινή επιχείρηση Clean Sky θα πρέπει να λογοδοτεί για τις πράξεις της. Όσον αφορά την επίλυση διαφορών επί συμβατικών θεμάτων, στις συμφωνίες επιχορήγησης ή συμβάσεις που συνάπτει η κοινή επιχείρηση Clean Sky μπορεί να προβλέπεται η δικαιοδοσία του Δικαστηρίου
            
         
               (29)
            
            
               Η πολιτική για τα δικαιώματα διανοητικής ιδιοκτησίας της κοινής επιχείρησης Clean Sky θα πρέπει να προωθεί τη δημιουργία και την αξιοποίηση των γνώσεων.
            
         
               (30)
            
            
               Θα πρέπει να λαμβάνονται κατάλληλα μέτρα για την πρόληψη παρατυπιών και περιπτώσεων απάτης και να κινούνται οι αναγκαίες διαδικασίες για την ανάκτηση απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων, σύμφωνα με τις διατάξεις του κανονισμού (ΕΚ, Ευρατόμ) αριθ. 2988/95 του Συμβουλίου της 18ης Δεκεμβρίου 1995 σχετικά με την προστασία των οικονομικών συμφερόντων των Ευρωπαϊκών Κοινοτήτων (6), του κανονισμού (ΕΚ, Ευρατόμ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (7) και του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25 Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (8).
            
         
               (31)
            
            
               Για να διευκολυνθεί η σύσταση της κοινής επιχείρησης Clean Sky, η Επιτροπή θα πρέπει να είναι υπεύθυνη για τη σύσταση και την αρχική λειτουργία της κοινής επιχείρησης Clean Sky έως ότου αυτή αποκτήσει την επιχειρησιακή ικανότητα εκτέλεσης του προϋπολογισμού της.
            
         
               (32)
            
            
               Η κοινή επιχείρηση Clean Sky θα πρέπει να έχει την έδρα της στις Βρυξέλλες (Βέλγιο). Μεταξύ της κοινής επιχείρησης Clean Sky και του Βελγίου θα πρέπει να συναφθεί συμφωνία φιλοξενίας όσον αφορά τη στέγαση σε γραφεία, τα προνόμια και τις ασυλίες και τη λοιπή στήριξη που πρέπει να προσφέρει το Βέλγιο στην κοινή επιχείρηση Clean Sky.
            
         
               (33)
            
            
               Δεδομένου ότι ο στόχος του παρόντος κανονισμού, δηλαδή η σύσταση της κοινής επιχείρησης Clean Sky, είναι αδύνατο να επιτευχθεί επαρκώς από τα κράτη μέλη λόγω του υπερεθνικού χαρακτήρα της μείζονος ερευνητικής πρόκλησης, που απαιτεί τη συγκέντρωση συμπληρωματικών γνώσεων και χρηματοοικονομικών πόρων από διάφορους τομείς, κλάδους και χώρες, και δύναται συνεπώς να επιτευχθεί καλύτερα σε κοινοτικό επίπεδο, η Κοινότητα δύναται να λάβει μέτρα σύμφωνα με την αρχή της επικουρικότητας όπως αυτή διατυπώνεται στο άρθρο 5 της συνθήκης. Σύμφωνα με την αρχή της αναλογικότητας του ιδίου άρθρου, ο παρών κανονισμός δεν υπερβαίνει τα αναγκαία όρια για την επίτευξη αυτού του στόχου,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Σύσταση κοινής επιχείρησης
   1.   Για την υλοποίηση της κοινής τεχνολογικής πρωτοβουλίας Clean Sky συνίσταται κοινή επιχείρηση κατά την έννοια του άρθρου 171 της συνθήκης για χρονική περίοδο η οποία λήγει στις 31 Δεκεμβρίου 2017 («κοινή επιχείρηση Clean Sky»).
   2.   Η κοινή επιχείρηση έχει την έδρα της στις Βρυξέλλες (Βέλγιο).
   Άρθρο 2
   Στόχοι της κοινής επιχείρησης
   1.   Η κοινή επιχείρηση Clean Sky συμβάλλει στην υλοποίηση του έβδομου προγράμματος-πλαισίου και ιδιαίτερα του θεματικού τομέα 7 Μεταφορές (συμπεριλαμβανομένης της αεροναυτικής) του ειδικού προγράμματος «Συνεργασία».
   2.   Η κοινή επιχείρηση Clean Sky έχει τους εξής στόχους:
   
               α)
            
            
               να επισπεύσει την ανάπτυξη, επικύρωση και επίδειξη καθαρών αεροπορικών τεχνολογιών στην ΕΕ, με στόχο τη συντομότερη δυνατή αξιοποίησή τους·
            
         
               β)
            
            
               να εξασφαλίσει μια συνεκτική υλοποίηση των ευρωπαϊκών ερευνητικών προσπαθειών που αποβλέπουν στη βελτίωση της περιβαλλοντικής συμπεριφοράς των αεροπορικών μεταφορών·
            
         
               γ)
            
            
               να δημιουργήσει ένα ριζικά καινοτόμο σύστημα αερομεταφορών το οποίο θα βασίζεται στην ολοκλήρωση προηγμένων τεχνολογιών και συστημάτων επίδειξης σε πραγματική κλίμακα, με απώτερο στόχο τη μείωση των περιβαλλοντικών επιπτώσεων των αεροπορικών μεταφορών μέσω σημαντικής μείωσης του θορύβου και των εκπομπών αερίων, και μέσω της βελτίωσης της οικονομίας καυσίμων των αεροσκαφών·
            
         
               δ)
            
            
               να επιταχύνει την παραγωγή νέων γνώσεων, την καινοτομία και την αξιοποίηση των ερευνητικών αποτελεσμάτων προς επίρρωση των σχετιζόμενων τεχνολογιών και του πλήρως ολοκληρωμένου συστήματος των συστημάτων, στο κατάλληλο επιχειρησιακό περιβάλλον, συμβάλλοντας έτσι στην ενίσχυση της βιομηχανικής ανταγωνιστικότητας.
            
         Άρθρο 3
   Νομικό καθεστώς
   Η κοινή επιχείρηση Clean Sky είναι κοινοτικός οργανισμός και διαθέτει νομική προσωπικότητα. Σε όλα τα κράτη μέλη της Κοινότητας έχει την ευρύτερη δυνατή νομική ικανότητα που αναγνωρίζεται στα νομικά πρόσωπα από τις νομοθεσίες αυτών των κρατών. Δύναται ιδίως να αποκτά ή να διαθέτει κινητή και ακίνητη περιουσία και να παρίσταται ενώπιον δικαστηρίου.
   Άρθρο 4
   Καταστατικό
   Το καταστατικό της κοινής επιχείρησης Clean Sky, όπως εκτίθεται στο παράρτημα Ι, αποτελεί αναπόσπαστο τμήμα του παρόντος κανονισμού και εγκρίνεται δι’ αυτού.
   Άρθρο 5
   Συνεισφορά της Κοινότητας
   1.   Η ανώτατη συνεισφορά της Κοινότητας στις δαπάνες λειτουργίας και στις ερευνητικές δραστηριότητες της κοινής επιχείρησης Clean Sky ανέρχεται σε 800 εκατ. ευρώ, ποσό το οποίο καταβάλλεται από τις πιστώσεις του προϋπολογισμού που διατίθενται για το θεματικό τομέα «Μεταφορές» του ειδικού προγράμματος «Συνεργασία», σύμφωνα με τις διατάξεις του άρθρου 54 παράγραφος 2 στοιχείο β) του δημοσιονομικού κανονισμού.
   2.   Όταν είναι σκόπιμο, η συνεισφορά της Κοινότητας προς την κοινή επιχείρηση Clean Sky για τη χρηματοδότηση ερευνητικών δραστηριοτήτων βάσει του άρθρου 6 παράγραφος 4 συμπεριλαμβάνει τη χρηματοδότηση προτάσεων επιλεγόμενων μέσω προσκλήσεων υποβολής προτάσεων ανοικτού και ανταγωνιστικού χαρακτήρα.
   Η διαδικασία αξιολόγησης και επιλογής εξασφαλίζει ώστε η κατανομή της δημόσιας χρηματοδότησης της κοινής επιχείρησης Clean Sky για προσκλήσεις υποβολής προσφορών να διέπεται από τις αρχές της αριστείας και του ανταγωνισμού, και πραγματοποιείται με τη βοήθεια ανεξάρτητων εμπειρογνωμόνων.
   Οποιαδήποτε δημόσια ή ιδιωτική οντότητα εγκατεστημένη σε κράτος μέλος ή σε χώρα συνδεδεμένη με το έβδομο πρόγραμμα-πλαίσιο είναι επιλέξιμη για τέτοια χρηματοδότηση.
   3.   Οι λεπτομερείς όροι χρηματοδοτικής συνεισφοράς της Κοινότητας καθορίζονται μέσω γενικής συμφωνίας και ετήσιων συμφωνιών δημοσιονομικής εκτέλεσης, οι οποίες συνάπτονται μεταξύ της Επιτροπής, εξ ονόματος της Κοινότητας, και της κοινής επιχείρησης Clean Sky.
   4.   Άλλα μέλη της κοινής επιχείρησης συνεισφέρουν πόρους τουλάχιστον ισοδύναμους με τη συνεισφορά της Κοινότητας, μη συμπεριλαμβανομένων των πόρων που διατίθενται μέσω προσκλήσεων υποβολής προτάσεων για την εκτέλεση των ερευνητικών δραστηριοτήτων της κοινής επιχείρησης Clean Sky.
   Άρθρο 6
   Δημοσιονομικός κανονισμός
   1.   Η κοινή επιχείρηση Clean Sky θεσπίζει ειδικούς δημοσιονομικούς κανόνες σύμφωνα με το άρθρο 185 παράγραφος 1 του κανονισμού (ΕΚ, Ευρατόμ) αριθ. 1605/2002. Οι κανόνες αυτοί δύνανται να αποκλίνουν από τον κανονισμό (ΕΚ, Ευρατόμ) αριθ. 2343/2002 της Επιτροπής, της 23ης Δεκεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (9) εφόσον το απαιτούν οι ιδιαίτερες ανάγκες λειτουργίας της κοινής επιχείρησης Clean Sky και υπό τον όρο ότι έχει ληφθεί προηγουμένως η συγκατάθεση της Επιτροπής.
   2.   Η κοινή επιχείρηση Clean Sky διαθέτει τη δική της δυνατότητα εσωτερικού ελέγχου.
   Άρθρο 7
   Προσωπικό
   1.   Στο προσωπικό και στον εκτελεστικό διευθυντή της κοινής επιχείρησης Clean Sky έχουν εφαρμογή ο κανονισμός υπηρεσιακής κατάστασης και οι κανόνες εφαρμογής τους που θεσπίστηκαν από κοινού από τα θεσμικά όργανα των Κοινοτήτων.
   2.   Με την επιφύλαξη της παραγράφου 3 του παρόντος άρθρου και του άρθρου 7 παράγραφος 3 του καταστατικού, η κοινή επιχείρηση Clean Sky ασκεί έναντι του προσωπικού της τις εξουσίες που ανατίθενται στην αρμόδια για τους διορισμούς αρχή από τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και στην αρμόδια για τη σύναψη συμβάσεων αρχή από το καθεστώς που εφαρμόζεται στο λοιπό προσωπικό των Ευρωπαϊκών Κοινοτήτων.
   3.   Το Διοικητικό Συμβούλιο, σε συμφωνία με την Επιτροπή, εγκρίνει τα απαραίτητα μέτρα εφαρμογής που προβλέπονται στο άρθρο 110 του κανονισμού υπηρεσιακής κατάστασης.
   4.   Οι πόροι σε προσωπικό καθορίζονται στον πίνακα προσωπικού της κοινής επιχείρησης Clean Sky που περιλαμβάνεται στον ετήσιο προϋπολογισμό της.
   5.   Το προσωπικό της κοινής επιχείρησης Clean Sky είναι έκτακτοι και συμβασιούχοι υπάλληλοι που προσλαμβάνονται για διάστημα ορισμένου χρόνου το οποίο δεν μπορεί να ανανεωθεί πέραν της μιας φοράς για ένα ακόμα ορισμένο χρονικό διάστημα. Το συνολικό διάστημα της πρόσληψης δεν υπερβαίνει τα επτά έτη και σε καμία περίπτωση δεν υπερβαίνει τη διάρκεια της κοινής επιχείρησης.
   6.   Όλες οι δαπάνες προσωπικού βαρύνουν την κοινή επιχείρηση Clean Sky.
   Άρθρο 8
   Προνόμια και ασυλίες
   Στην κοινή επιχείρηση Clean Sky και στο προσωπικό της εφαρμόζεται το πρωτόκολλο περί προνομίων και ασυλιών των Ευρωπαϊκών Κοινοτήτων.
   Άρθρο 9
   Ευθύνη
   1.   Η συμβατική ευθύνη της κοινής επιχείρησης Clean Sky διέπεται από τις σχετικές συμβατικές διατάξεις και από το εφαρμοστέο στην εκάστοτε συμφωνία ή σύμβαση δίκαιο.
   2.   Στην περίπτωση εξωσυμβατικής ευθύνης, η κοινή επιχείρηση Clean Sky αποκαθιστά οποιαδήποτε βλάβη προκαλεί το προσωπικό της κατά την εκτέλεση των καθηκόντων του, σύμφωνα με τις κοινές γενικές αρχές των νομοθεσιών των κρατών μελών.
   3.   Τυχόν πληρωμές εκ μέρους της κοινής επιχείρησης Clean Sky συνεπεία της αναφερόμενης στις παραγράφους 1 και 2 ευθύνης, καθώς και τα εξ αυτής έξοδα και δαπάνες, θεωρούνται ως δαπάνες της κοινής επιχείρησης Clean Sky και καλύπτονται από τους πόρους της κοινής επιχείρησης Clean Sky.
   4.   Η κοινή επιχείρηση Clean Sky είναι μόνη υπεύθυνη για την εκπλήρωση των υποχρεώσεών της.
   Άρθρο 10
   Δικαιοδοσία του Δικαστηρίου και εφαρμοστέο δίκαιο
   1.   Το Δικαστήριο των ΕΚ έχει δικαιοδοσία να αποφαίνεται:
   
               α)
            
            
               επί οποιασδήποτε διαφοράς μεταξύ των μελών, η οποία αναφέρεται στο αντικείμενο του παρόντος κανονισμού ή/και στο καταστατικό που αναφέρεται στο άρθρο 4·
            
         
               β)
            
            
               δυνάμει οποιασδήποτε ρήτρας διαιτησίας που περιλαμβάνεται σε συμφωνίες και συμβάσεις που συνάπτονται από την κοινή επιχείρηση Clean Sky·
            
         
               γ)
            
            
               επί προσφυγών που ασκούνται κατά της κοινής επιχείρησης Clean Sky, συμπεριλαμβανομένων αποφάσεων των οργάνων της, υπό τους όρους των άρθρων 230 και 232 της συνθήκης·
            
         
               δ)
            
            
               επί διαφορών που αφορούν την αποζημίωση βλαβών που έχουν προκαλέσει υπάλληλοι της κοινής επιχείρησης Clean Sky κατά την εκτέλεση των καθηκόντων τους.
            
         2.   Για κάθε θέμα που δεν καλύπτεται από τον παρόντα κανονισμό ή από άλλες πράξεις του κοινοτικού δικαίου εφαρμόζεται το δίκαιο του κράτους στο οποίο βρίσκεται η έδρα της κοινής επιχείρησης Clean Sky.
   Άρθρο 11
   Υποβολή εκθέσεων, αξιολόγηση και απαλλαγή
   1.   Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο ετήσια έκθεση σχετικά με την πρόοδο των εργασιών της κοινής επιχείρησης Clean Sky. Η έκθεση περιέχει τις λεπτομέρειες της εφαρμογής, μεταξύ άλλων τον αριθμό των προτάσεων που υποβάλλονται, τον αριθμό όσων επιλέγονται για χρηματοδότηση, το είδος των συμμετεχόντων, συμπεριλαμβανομένων των ΜΜΕ, και στατιστικά στοιχεία ανά χώρα. Ειδικότερα, η ετήσια έκθεση θα περιλαμβάνει τα αποτελέσματα της αξιολόγησης από τον αξιολογητή τεχνολογιών που αναφέρεται στο άρθρο 8 παράγραφος 1 του Καταστατικού, ανάλογα με την περίπτωση.
   2.   Τρία χρόνια μετά την έγκριση του παρόντος κανονισμού (αλλά σε κάθε περίπτωση το αργότερο μέχρι τις 31 Δεκεμβρίου 2010), και στη συνέχεια μέχρι τις 31 Δεκεμβρίου 2013, η Επιτροπή διενεργεί αξιολόγηση επικουρούμενη από ανεξάρτητους εμπειρογνώμονες σύμφωνα με όρους εντολής που καθορίζονται μετά από διαβούλευση με την κοινή επιχείρηση. Οι εν λόγω αξιολογήσεις αφορούν την ποιότητα και την αποτελεσματικότητα της κοινής επιχείρησης Clean Sky, καθώς και την πρόοδο προς την κατεύθυνση των στόχων που έχουν οριστεί. Η Επιτροπή ανακοινώνει στο Συμβούλιο τα συμπεράσματα της αξιολόγησης, συνοδευόμενα από τις παρατηρήσεις της, και ενδεχομένως από προτάσεις τροποποίησης του παρόντος κανονισμού, συμπεριλαμβανομένης της πιθανής πρόωρης λήξης της κοινής επιχείρησης.
   3.   Το αργότερο έξι μήνες μετά τη λήξη της κοινής επιχείρησης, η Επιτροπή διενεργεί τελική αξιολόγηση της κοινής επιχείρησης Clean Sky επικουρούμενη από ανεξάρτητους εμπειρογνώμονες. Τα αποτελέσματα της τελικής αξιολόγησης υποβάλλονται στο Ευρωπαϊκό Κοινοβούλιο και το Συμβούλιο.
   4.   Απαλλαγή ως προς την εκτέλεση του προϋπολογισμού της κοινής επιχείρησης Clean Sky χορηγείται από το Ευρωπαϊκό Κοινοβούλιο, ύστερα από σύσταση του Συμβουλίου, βάσει διαδικασίας που προβλέπεται από τους δημοσιονομικούς κανόνες της κοινής επιχείρησης Clean Sky.
   Άρθρο 12
   Προστασία των οικονομικών συμφερόντων των μελών και μέτρα κατά της απάτης
   1.   Η κοινή επιχείρηση Clean Sky διασφαλίζει την επαρκή προστασία των οικονομικών συμφερόντων των μελών της, διενεργώντας η ίδια κατάλληλους εσωτερικούς και εξωτερικούς ελέγχους ή επιτρέποντας τη διενέργεια τέτοιων ελέγχων.
   2.   Σε περίπτωση που τα μέλη ανακαλύψουν τυχόν παρατυπίες, διατηρούν το δικαίωμα να μειώσουν ή να αναστείλουν οποιαδήποτε επόμενη συνεισφορά προς την κοινή επιχείρηση Clean Sky ή να ανακτήσουν τα αχρεωστήτως καταβληθέντα ποσά.
   3.   Για την καταπολέμηση της απάτης, της διαφθοράς και άλλων παράνομων πράξεων, εφαρμόζεται ο κανονισμός (ΕΚ) αριθ. 1073/1999.
   4.   Η κοινή επιχείρηση Clean Sky διενεργεί επιτόπιους ελέγχους και οικονομικούς ελέγχους των αποδεκτών της δημόσιας χρηματοδότησης της κοινής επιχείρησης Clean Sky.
   5.   Η Επιτροπή ή/και το Ελεγκτικό Συνέδριο δύνανται, όταν χρειάζεται, να διενεργούν επιτόπιους ελέγχους στους αποδέκτες χρηματοδοτήσεων της κοινής επιχείρησης Clean Sky και στους υπαλλήλους που είναι υπεύθυνοι για τη χορήγησή τους. Προς το σκοπό αυτό, η κοινή επιχείρηση Clean Sky εξασφαλίζει ότι οι συμφωνίες ή οι συμβάσεις επιχορήγησης προβλέπουν το δικαίωμα της Επιτροπής ή/και του Ευρωπαϊκού Ελεγκτικού Συνεδρίου να διεξάγουν τους ενδεδειγμένους ελέγχους και, σε περίπτωση διαπίστωσης παρατυπιών, να επιβάλουν αποτρεπτικές και αναλογικές κυρώσεις.
   6.   Η OLAF (10) διαθέτει τις ίδιες εξουσίες όσον αφορά την κοινή επιχείρηση και τα μέλη του προσωπικού της όπως εκείνες που διαθέτει ως προς τις υπηρεσίες της Επιτροπής. Μόλις συσταθεί, η κοινή επιχείρηση προσχωρεί στη διοργανική συμφωνία, της 25ης Μαΐου 1999, μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τις εσωτερικές έρευνες που πραγματοποιούνται από την OLAF. Η κοινή επιχείρηση Clean Sky λαμβάνει τα απαραίτητα μέτρα για τη διευκόλυνση των εσωτερικών ερευνών που διεξάγει η OLAF.
   Άρθρο 13
   Εμπιστευτικότης
   Με την επιφύλαξη του άρθρου 14, η κοινή επιχείρηση Clean Sky διασφαλίζει την προστασία των ευαίσθητων πληροφοριών, των οποίων η κοινολόγηση θα μπορούσε να βλάψει τα συμφέροντα των μελών της ή των συμμετεχόντων στις δραστηριότητες της κοινής επιχείρησης Clean Sky.
   Άρθρο 14
   Διαφάνεια
   1.   Στα έγγραφα που βρίσκονται στην κατοχή της κοινής επιχείρησης Clean Sky εφαρμόζεται ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (11).
   2.   Η κοινή επιχείρηση Clean Sky θεσπίζει τις πρακτικές ρυθμίσεις εφαρμογής του κανονισμού (ΕΚ) αριθ. 1049/2001 έως τις 7 Αυγούστου 2008.
   3.   Οι αποφάσεις που λαμβάνει η κοινή επιχείρηση Clean Sky δυνάμει του άρθρου 8 του κανονισμού (ΕΚ) αριθ. 1049/2001 δύνανται να αποτελέσουν αντικείμενο καταγγελίας στον Διαμεσολαβητή ή προσφυγής στο Δικαστήριο, σύμφωνα με τους όρους που προβλέπονται αντιστοίχως στα άρθρα 195 και 230 της συνθήκης.
   4.   Η κοινή επιχείρηση Clean Sky θεσπίζει τις πρακτικές ρυθμίσεις εφαρμογής του κανονισμού (ΕΚ) αριθ. 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (12), πριν την 7η Αυγούστου 2008.
   Άρθρο 15
   Διανοητική ιδιοκτησία
   Η κοινή επιχείρηση Clean Sky θεσπίζει συγκεκριμένους κανόνες σχετικά με την προστασία, τη χρήση και τη διάδοση των ερευνητικών αποτελεσμάτων βάσει των αρχών του κανονισμού (ΕΚ) αριθ. 1906/2006 όπως αναφέρεται στο άρθρο 23 του καταστατικού, με τους οποίους διασφαλίζεται, κατά περίπτωση, η προστασία της διανοητικής ιδιοκτησίας που παράγεται από τις ερευνητικές δραστηριότητες που αναλαμβάνονται δυνάμει του παρόντος κανονισμού, καθώς και η αξιοποίηση και διάδοση των ερευνητικών αποτελεσμάτων.
   Άρθρο 16
   Προπαρασκευαστικές ενέργειες
   1.   Η Επιτροπή είναι υπεύθυνη για τη σύσταση και την αρχική λειτουργία της κοινής επιχείρησης Clean Sky έως ότου η κοινή επιχείρηση αποκτήσει την επιχειρησιακή ικανότητα εκτέλεσης του προϋπολογισμού της. Διεξάγει, σύμφωνα με το κοινοτικό δίκαιο, όλες τις απαραίτητες δράσεις σε συνεργασία με άλλα ιδρυτικά μέλη και με τη συμμετοχή του Διοικητικού Συμβουλίου.
   2.   Για το σκοπό αυτό, έως ότου ο εκτελεστικός διευθυντής αναλάβει τα καθήκοντά του/της μετά το διορισμό του/της από το Διοικητικό Συμβούλιο σύμφωνα με το άρθρο 7 παράγραφος 3 στοιχείο α) του καταστατικού, η Επιτροπή μπορεί να αναθέτει σχετικά καθήκοντα σε προσωρινή βάση σε περιορισμένο αριθμό υπαλλήλων της, συμπεριλαμβανομένου ενός για την κάλυψη των καθηκόντων του εκτελεστικού διευθυντή.
   3.   Ο προσωρινός εκτελεστικός διευθυντής δύναται να επιτρέπει όλες τις πληρωμές οι οποίες καλύπτονται από τις προβλεπόμενες στον προϋπολογισμό της κοινής επιχείρησης Clear Sky, πιστώσεις αφού εγκριθούν από το Διοικητικό Συμβούλιο, και δύναται να συνάπτει συμβάσεις, μεταξύ άλλων συμβάσεις προσωπικού μετά την έγκριση του σχεδίου σύστασης της κοινής επιχείρησης Clear Sky. Ο διατάκτης της Επιτροπής δύναται να επιτρέπει όλες τις πληρωμές οι οποίες καλύπτονται από τις προβλεπόμενες στο γενικό προϋπολογισμό της κοινής επιχείρησης Clear Sky πιστώσεις.
   Άρθρο 17
   Στήριξη από τη φιλοξενούσα χώρα
   Μεταξύ της κοινής επιχείρησης Clean Sky και του Βελγίου συνάπτεται συμφωνία φιλοξενίας όσον αφορά τη στέγαση σε γραφεία, τα προνόμια και τις ασυλίες και τη λοιπή στήριξη που πρέπει να προσφέρει το Βέλγιο στην κοινή επιχείρηση Clean Sky.
   Άρθρο 18
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Δεκεμβρίου 2007.
      
         
            Για το Συμβούλιο
         
         
            Ο Πρόεδρος
         
         F. NUNES CORREIA
         
      
   
   
      (1)  ΕΕ L 412 της 30.12.2006, σ. 1.
   
      (2)  ΕΕ L 400 της 30.12.2006, σ. 86. Απόφαση όπως διορθώθηκε από την ΕΕ L 54 της 22.2.2007, σ. 30.
   
      (3)  ΕΕ L 248 της 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1995/2006 (ΕΕ L 390 της 30.12.2006, σ. 1).
   
      (4)  ΕΕ L 391 της 30.12.2006, σ. 1.
   
      (5)  ΕE L 56 της 4.3.1968, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 337/2007 (ΕΕ L 90 της 30.3.2007, σ. 1).
   
      (6)  ΕΕ L 312 της 23.12.1995, σ. 1.
   
      (7)  ΕΕ L 292 της 15.11.1996, σ. 2.
   
      (8)  ΕΕ L 136 της 31.5.1999, σ. 1.
   
      (9)  ΕΕ L 357 της 31.12.2002, σ. 72.
   
      (10)  Απόφαση 1999/352/ΕΚ, ΕΚΑΧ, Ευρατόμ της Επιτροπής, της 28ης Απριλίου 1999, για την ίδρυση της Ευρωπαϊκής Υπηρεσίας Καταπολέμησης της Απάτης (ΕΕ L 136 της 31.5.1999, σ. 20).
   
      (11)  ΕΕ L 145 της 31.5.2001, σ. 43.
   
      (12)  ΕΕ L 264 της 25.9.2006, σ. 13.
   
      ΠΑΡΑΡΤΗΜΑ Ι
      ΚΑΤΑΣΤΑΤΙΚΟ ΤΗΣ ΚΟΙΝΗΣ ΕΠΙΧΕΙΡΗΣΗΣ CLEAN SKY
      Άρθρο 1
      Ορισμοί
      Για τους σκοπούς του παρόντος καταστατικού, ισχύουν οι ακόλουθοι ορισμοί:
      
                  α)
               
               
                  Ως εταίρος νοείται ένα μοναδικό νομικό πρόσωπο που επιλέγεται μετά από πρόσκληση συμμετοχής με ιδιότητα μέλους και που δεσμεύεται για τη συνολική διάρκεια της κοινής επιχείρησης και για ελάχιστο σταθερό μερίδιο του προϋπολογισμού ΠΕΟΤ.
               
            
                  β)
               
               
                  Ως προσκλήσεις υποβολής προτάσεων νοούνται ανοικτές προσκλήσεις για ειδικά καθήκοντα, με σκοπό την επιλογή συνεργατών σε ανταγωνιστική βάση.
               
            
                  γ)
               
               
                  Ως προσκλήσεις υποβολής προσφορών νοούνται οι προσκλήσεις ανάληψης υπεργολαβίας ειδικών καθηκόντων που προκηρύσσουν οι επικεφαλής ή οι εταίροι ΠΕΟΤ.
               
            
                  δ)
               
               
                  Ως πρόγραμμα επίδειξης ολοκληρωμένης τεχνολογίας (ΠΕΟΤ) νοείται ένας από τους έξι τεχνολογικούς τομείς που καλύπτει η κοινή επιχείρηση Clean Sky.
               
            
                  ε)
               
               
                  Ως επικεφαλής ΠΕΟΤ νοείται ο συνεπικεφαλής ενός από τα 6 ΠΕΟΤ.
               
            
                  στ)
               
               
                  Ως εθνικά κράτη νοούνται τα κράτη μέλη και οι συνδεδεμένες με το έβδομο πρόγραμμα-πλαίσιο χώρες.
               
            
                  ζ)
               
               
                  Ως συνεργάτης νοείται νομικό πρόσωπο που επιλέγεται κατά τη διάρκεια της ΚΤΠ για να εκτελέσει ειδικά καθήκοντα και δεν δεσμεύεται απαραιτήτως για τη συνολική διάρκεια της κοινής επιχείρησης.
               
            
                  η)
               
               
                  Ως υπεργολάβος νοείται νομικό πρόσωπο που εκτελεί καθήκοντα στο πλαίσιο σύμβασης για τον επικεφαλής ή εταίρο ΠΕΟΤ.
               
            
                  θ)
               
               
                  Ως αξιολογητής τεχνολογίας (TE) νοείται η κεντρική δραστηριότητα που συνιστάται βάσει του άρθρου 8 παράγραφος 1.
               
            Άρθρο 2
      Καθήκοντα και δραστηριότητες
      Για την επίτευξη των στόχων της κοινής επιχείρησης Clean Sky, τα κύρια καθήκοντα και δραστηριότητές της είναι:
      
                  α)
               
               
                  να συγκεντρώσει μια σειρά ΠΕΟΤ, δίνοντας έμφαση στις καινοτόμες τεχνολογίες και στην ανάπτυξη συστημάτων επίδειξης σε πραγματική κλίμακα·
               
            
                  β)
               
               
                  να εστιάσει τις προσπάθειες, στα πλαίσια των ΠΕΟΤ, σε καίρια παραδοτέα, ικανά να συμβάλουν στην επίτευξη των περιβαλλοντικών στόχων και των στόχων ανταγωνιστικότητας της Ευρώπης·
               
            
                  γ)
               
               
                  να βελτιώσει τη διαδικασία επιβεβαίωσης τεχνολογιών με σκοπό τον εντοπισμό και την άρση των φραγμών στη μελλοντική διείσδυσή τους στην αγορά·
               
            
                  δ)
               
               
                  να συγκεντρώσει τις απαιτήσεις των χρηστών ώστε να προσανατολίσει τις επενδύσεις σε έρευνα και ανάπτυξη προς επιχειρησιακές και εμπορικά αξιοποιήσιμες λύσεις·
               
            
                  ε)
               
               
                  να διεξαγάγει τις αναγκαίες δραστηριότητες έρευνας και ανάπτυξης, παραχωρώντας ενδεχομένως επιχορηγήσεις κατόπιν προσκλήσεων υποβολής προτάσεων·
               
            
                  στ)
               
               
                  να δίδει επιχορηγήσεις προς υποστήριξη των ερευνητικών δραστηριοτήτων που διεξάγουν τα μέλη της και άλλες οντότητες επιλεγείσες ύστερα από προσκλήσεις υποβολής προτάσεων σύμφωνα με ανοικτά κριτήρια που συμφωνούνται από το διοικητικό συμβούλιο·
               
            
                  ζ)
               
               
                  να δημοσιεύει πληροφορίες σχετικά με τα έργα, συμπεριλαμβανομένων των ονομάτων των αποδεκτών και του ποσού της χρηματοδοτικής συνεισφοράς της κοινής επιχείρησης Clean Sky ανά αποδέκτη·
               
            
                  η)
               
               
                  να εξασφαλίζει την ανάθεση συμβάσεων υπηρεσιών και προμηθειών, ενδεχομένως μέσω προσκλήσεων υποβολής προσφορών·
               
            
                  θ)
               
               
                  να κινητοποιήσει τους αναγκαίους δημόσιους και ιδιωτικούς πόρους·
               
            
                  ι)
               
               
                  να εξασφαλίζει τη σύνδεση με τις εθνικές και τις διεθνείς δραστηριότητες που διεξάγονται στο τεχνικό πεδίο δραστηριότητας της κοινής επιχείρησης, ιδίως με την κοινή επιχείρηση SESAR (1)·
               
            
                  ια)
               
               
                  να ενημερώνει μέσω περιοδικών συνεδριάσεων την ομάδα εκπροσώπων των εθνικών κρατών και να μεριμνά για τη συμμετοχή της ACARE·
               
            
                  ιβ)
               
               
                  να ενημερώνει τις νομικές οντότητες που έχουν συνάψει συμφωνία επιχορήγησης με την κοινή επιχείρηση Clean Sky σχετικά με τις υφιστάμενες δυνατότητες δανεισμού από την Ευρωπαϊκή Τράπεζα Επενδύσεων, και ιδίως τη χρηματοδοτική διευκόλυνση επιμερισμού του κινδύνου που δημιουργήθηκε βάσει του έβδομου προγράμματος-πλαισίου·
               
            
                  ιγ)
               
               
                  να παρακινήσει τη συμμετοχή των ΜΜΕ στις δραστηριότητές της, σύμφωνα με τους στόχους του έβδομου προγράμματος-πλαισίου για δραστηριότητες έρευνας· η κοινή επιχείρηση Clean Sky θέτει, εν προκειμένω, σχετικούς ποσοτικούς στόχους σύμφωνα με το έβδομο πρόγραμμα-πλαίσιο·
               
            
                  ιδ)
               
               
                  να αναπτύξει στενή συνεργασία και να εξασφαλίσει συντονισμό με τις σχετικές ευρωπαϊκές (ιδίως το πρόγραμμα-πλαίσιο), εθνικές και υπερεθνικές δραστηριότητες.
               
            Άρθρο 3
      Μέλη
      1.   Ιδρυτικά μέλη της κοινής επιχείρησης Clean Sky είναι:
      
                  α)
               
               
                  η Ευρωπαϊκή Κοινότητα, εκπροσωπούμενη από την Επιτροπή και
               
            
                  β)
               
               
                  κατόπιν αποδοχής του καταστατικού της κοινής επιχείρησης Clean Sky· 12 επικεφαλής ΠΕΟΤ και οι εταίροι.
               
            Η Επιτροπή και οι επικεφαλής των ΠΕΟΤ έχουν τη γενική εποπτεία των δραστηριοτήτων της ΚΤΠ και είναι υπεύθυνοι για τη λήψη των γενικών στρατηγικών αποφάσεων.
      Οι εταίροι συμμετέχουν σε ένα ή περισσότερα ΠΕΟΤ, λαμβάνουν από κοινού τις τεχνικές αποφάσεις που αφορούν αυτά τα ΠΕΟΤ και έχουν εύλογο μερίδιο συνεισφοράς στο συνολικό πρόγραμμα εργασίας των εν λόγω ΠΕΟΤ.
      Τα επικεφαλής και εταίροι των ΠΕΟΤ που είναι ιδρυτικά μέλη παρατίθενται στο παράρτημα ΙΙ, με την επιφύλαξη του πρώτου εδαφίου.
      2.   Οποιαδήποτε δημόσια ή ιδιωτική οντότητα εγκατεστημένη σε κράτος μέλος ή σε χώρα συνδεδεμένη με το έβδομο πρόγραμμα-πλαίσιο μπορεί να ζητήσει να γίνει μέλος της κοινής επιχείρησης Clean Sky, υπό τον όρο ότι:
      
                  α)
               
               
                  ως επικεφαλής, ΠΕΟΤ δεσμεύεται να συνεισφέρει πόρους αναλογικά και σύμφωνα με το σύνολο των δραστηριοτήτων της ΚΤΠ·
               
            
                  β)
               
               
                  ως εταίρος, δεσμεύεται να συνεισφέρει πόρους αναλογικά προς τον προϋπολογισμό του ΠΕΟΤ στο οποίο θα συμμετάσχει και σύμφωνα με τις απαιτήσεις του συγκεκριμένου ΠΕΟΤ.
               
            3.   Τα ιδρυτικά μέλη που προβλέπονται στην παράγραφο 1 και τα νέα μέλη που προβλέπονται στην παράγραφο 2 αναφέρονται στο εξής ως «μέλη».
      Άρθρο 4
      Προσχώρηση και τροποποιήσεις της ιδιότητας του μέλους
      Κανόνες προσχώρησης
      Κάθε δημόσια ή ιδιωτική νομική οντότητα εγκατεστημένη σε κράτος μέλος ή σε χώρα συνδεδεμένη με το έβδομο πρόγραμμα-πλαίσιο μπορεί να ζητήσει να γίνει μέλος της κοινής επιχείρησης Clean Sky, υπό τους ακόλουθους όρους:
      
                  —
               
               
                  οι νομικές οντότητες που ζητούν να καταστούν επικεφαλής ή εταίροι ΠΕΟΤ αποδέχονται το καταστατικό της κοινής επιχείρησης Clean Sky,
               
            
                  —
               
               
                  οι νομικές οντότητες που ζητούν να καταστούν επικεφαλής ΠΕΟΤ δεσμεύονται να αξιοποιήσουν τα αποτελέσματα στη συνέχεια, να συνεισφέρουν οικονομικά στις δαπάνες λειτουργίας της κοινής επιχείρησης Clean Sky με ανάληψη υποχρεώσεων αναλογική προς το συνολικό προϋπολογισμό της κοινής επιχείρησης Clean Sky, και να συνεισφέρουν στο πρόγραμμα επίδειξης ολοκληρωμένης τεχνολογίας του οποίου θα είναι επικεφαλής,
               
            
                  —
               
               
                  οι νομικές οντότητες που ζητούν να καταστούν εταίροι δεσμεύονται να συνεισφέρουν οικονομικά σε ένα ή περισσότερα ΠΕΟΤ της κοινής επιχείρησης Clean Sky σύμφωνα με ένα προκαθορισμένο κατώτατο όριο ανάληψης υποχρεώσεων, αναλογικό προς τον προϋπολογισμό του υπόψη ΠΕΟΤ, και να συνεισφέρουν οικονομικά στις δαπάνες λειτουργίας της κοινής επιχείρησης Clean Sky.
               
            Οι προσκλήσεις εταίρων θα έχουν γνώμονα την ανάγκη για βασικές ικανότητες στο πλαίσιο των διαφόρων ΠΕΟΤ. Οι διαθέσιμες θέσεις εργασίας δημοσιοποιούνται μέσω του ιστοχώρου της Clean Sky, αφού γνωστοποιηθούν από την ομάδα εκπροσώπων των εθνικών κρατών και άλλους διαύλους ανάλογα με την περίπτωση.
      Απόφαση του διοικητικού συμβουλίου
      Κάθε αίτηση προσχώρησης στην κοινή επιχείρηση Clean Sky απευθύνεται στο διοικητικό συμβούλιο προς έγκριση σύμφωνα με τη διαδικασία του άρθρου 5 και διαβιβάζεται στην ομάδα εκπροσώπων των εθνικών κρατών προς ενημέρωση.
      Οι αποφάσεις του διοικητικού συμβουλίου σχετικά με την προσχώρηση κάθε άλλης νομικής οντότητας λαμβάνονται με συνεκτίμηση της σχετικότητας και της δυνητικής προστιθέμενης αξίας των υποψηφίων για την επίτευξη των στόχων της κοινής επιχείρησης Clean Sky, καθώς και της ικανότητάς τους να εκμεταλλεύονται τις αναπτυσσόμενες τεχνολογίες. Σε κάθε νέα αίτηση μέλους, η Επιτροπή παρέχει εγκαίρως στο Συμβούλιο πληροφορίες σχετικά με την αξιολόγηση και, ενδεχομένως, με την απόφαση του διοικητικού συμβουλίου.
      3.   Η ιδιότητα του μέλους της κοινής επιχείρησης Clean Sky δεν μεταβιβάζεται σε τρίτους, παρά μόνο κατόπιν γραπτής συγκατάθεσης του διοικητικού συμβουλίου.
      Κάθε μέλος μπορεί, σε εξαιρετικές περιπτώσεις και με την προϋπόθεση της συγκατάθεσης του διοικητικού συμβουλίου και της διευθύνουσας επιτροπής κάθε σχετικού ΠΕΟΤ, να αποχωρήσει από την κοινή επιχείρηση Clean Sky. Μετά την αποχώρησή του, το πρώην μέλος απαλλάσσεται από κάθε υποχρέωση πέραν όσων έχουν αναληφθεί μέσω συμβάσεων που συνήφθησαν με την κοινή επιχείρηση Clean Sky και με άλλα μέλη, σύμφωνα με το παρόν καταστατικό, πριν από την αποχώρηση του μέλους.
      Άρθρο 5
      Οργανισμοί της κοινής επιχείρησης Clean Sky
      1.   Οι οργανισμοί της κοινής επιχείρησης Clean Sky είναι:
      
                  —
               
               
                  το διοικητικό συμβούλιο,
               
            
                  —
               
               
                  ο εκτελεστικός διευθυντής,
               
            
                  —
               
               
                  οι διευθύνουσες επιτροπές των ΠΕΟΤ,
               
            
                  —
               
               
                  η διευθύνουσα επιτροπή του αξιολογητή τεχνολογιών και
               
            
                  —
               
               
                  το γενικό φόρουμ.
               
            Μια ομάδα εκπροσώπων των εθνικών κρατών θα είναι εξωτερικός συμβουλευτικός φορέας της κοινής επιχείρησης Clean Sky.
      2.   Σε περίπτωση που κάποιο ειδικό καθήκον δεν έχει ανατεθεί σε κανένα όργανο, αρμόδιο είναι το διοικητικό συμβούλιο.
      3.   Εάν χρειαστεί, συστήνεται συμβουλευτική επιτροπή η οποία παρέχει συμβουλές και απευθύνει συστάσεις στην κοινή επιχείρηση Clean Sky επί διαχειριστικών, χρηματοοικονομικών και τεχνικών θεμάτων.
      Άρθρο 6
      Διοικητικό συμβούλιο
      1.   Το διοικητικό συμβούλιο είναι το ανώτατο όργανο διοίκησης της κοινής επιχείρησης Clean Sky.
      Σύνθεση:
      Το διοικητικό συμβούλιο απαρτίζεται από ονομαστικά διορισμένους εκπροσώπους των ακόλουθων μερών:
      
                  α)
               
               
                  της Ευρωπαϊκής Κοινότητας, εκπροσωπούμενης από την Επιτροπή·
               
            
                  β)
               
               
                  των επικεφαλής των ΠΕΟΤ·
               
            
                  γ)
               
               
                  ενός εταίρου ανά ΠΕΟΤ, όπως ορίζεται στο άρθρο 8 παράγραφος 4 στοιχείο στ) του παρόντος καταστατικού.
               
            Λήψη αποφάσεων:
      Κάθε μεμονωμένο μέλος του διοικητικού συμβουλίου έχει μία ισότιμη ψήφο.
      Το διοικητικό συμβούλιο λαμβάνει αποφάσεις με πλειοψηφία 2/3 του συνολικού αριθμού ψήφων των μελών του, συμπεριλαμβανομένων δηλαδή των ψήφων των μελών που δεν ήταν παρόντα κατά τη συνεδρίαση.
      Για την τροποποίηση των πιστώσεων του προϋπολογισμού που διατίθενται στα ΠΕΟΤ, και στην κατανομή των πιστώσεων αυτών εντός κάθε ΠΕΟΤ, απαιτείται η συγκατάθεση όλων των αντίστοιχων επικεφαλής ΠΕΟΤ.
      Προεδρία:
      
                  α)
               
               
                  Το διοικητικό συμβούλιο εκλέγει μεταξύ των μελών της πρόεδρο και αντιπρόεδρο. Ο εκπρόσωπος της Επιτροπής δεν εκλέγεται σε κανένα αξίωμα.
               
            
                  β)
               
               
                  Ο πρόεδρος και ο αντιπρόεδρος του διοικητικού συμβουλίου εκλέγονται για μονοετή θητεία η οποία δύναται να ανανεωθεί με επανεκλογή για ένα ακόμη έτος.
               
            Συνεδριάσεις:
      Το διοικητικό συμβούλιο συνεδριάζει τουλάχιστον δύο φορές ετησίως.
      Έκτακτες συνεδριάσεις συγκαλούνται εάν το ζητήσει ο πρόεδρος του διοικητικού συμβουλίου ή η Επιτροπή ή ο εκτελεστικός διευθυντής.
      Οι συνεδριάσεις πραγματοποιούνται κατά κανόνα στην έδρα της κοινής επιχείρησης Clean Sky.
      Εκτός αποφάσεως περί του αντιθέτου, ο εκτελεστικός διευθυντής συμμετέχει στις συνεδριάσεις.
      Ο πρόεδρος της ομάδας εκπροσώπων των εθνικών κρατών έχει το δικαίωμα να παρίσταται στις συνεδριάσεις του Διοικητικού Συμβουλίου ως παρατηρητής.
      Ρόλος και καθήκοντα:
      Το διοικητικό συμβούλιο είναι ιδίως υπεύθυνο για:
      
                  α)
               
               
                  τον καθορισμό ή την τροποποίηση των στρατηγικών κατευθύνσεων·
               
            
                  β)
               
               
                  τη σύναψη, την εκχώρηση ή/και την τροποποίηση συμβάσεων·
               
            
                  γ)
               
               
                  την έγκριση των δημοσιονομικών κανόνων της κοινής επιχείρησης Clean Sky σύμφωνα με το άρθρο 6 του παρόντος κανονισμού·
               
            
                  δ)
               
               
                  την έγκριση του προϋπολογισμού και των ετήσιων λογαριασμών της κοινής επιχείρησης Clean Sky·
               
            
                  ε)
               
               
                  την έγκριση τροποποιήσεων στον προϋπολογισμό των ΠΕΟΤ·
               
            
                  στ)
               
               
                  την έγκριση των ετήσιων προγραμμάτων εργασίας των ΠΕΟΤ·
               
            
                  ζ)
               
               
                  την έγκριση των ετήσιων εκθέσεων των επικεφαλής των ΠΕΟΤ και του εκτελεστικού διευθυντή και την επανεξέταση της προόδου της έρευνας·
               
            
                  η)
               
               
                  τις προσφυγές κατά ασυνεπών προς τις υποχρεώσεις τους επικεφαλής και τους εταίρους ΠΕΟΤ ή/και την εξεύρεση συμβιβασμού στις διαφορές μεταξύ της κοινής επιχείρησης Clean Sky και μελών της·
               
            
                  θ)
               
               
                  την επίλυση των διαφορών σε τρίτο βαθμό στο πλαίσιο των ΠΕΟΤ·
               
            
                  ι)
               
               
                  την επίλυση των διαφορών σε δεύτερο βαθμό για όλα τα ΠΕΟΤ·
               
            
                  ια)
               
               
                  την προσχώρηση νέων επικεφαλής ΠΕΟΤ και εταίρων καθώς και τον καθορισμό του κατώτατου επιπέδου δέσμευσής τους·
               
            
                  ιβ)
               
               
                  τις διαδικασίες επιλογής μέσω πρόσκλησης υποβολής προτάσεων ή προσφορών·
               
            
                  ιγ)
               
               
                  τη μεταβίβαση της ιδιότητας του μέλους·
               
            
                  ιδ)
               
               
                  τη δευτεροβάθμια επανεξέταση και αναθεώρηση αμφισβητούμενων αποφάσεων επιλογής συνεργατών·
               
            
                  ιε)
               
               
                  την έγκριση τροποποιήσεων που αφορούν τα κύρια παραδόσιμα αποτελέσματα·
               
            
                  ιστ)
               
               
                  τον διορισμό, την παράταση της θητείας ή την παύση του εκτελεστικού διευθυντή·
               
            
                  ιζ)
               
               
                  την έγκριση των προτάσεων τροποποίησης του αριθμού του προσωπικού της διεύθυνσης που υποβάλλει ο εκτελεστικός διευθυντής·
               
            
                  ιη)
               
               
                  Προδιαγραφή των καθηκόντων και των αρμοδιοτήτων του εκτελεστικού διευθυντή που καθορίζονται στο άρθρο 7 παράγραφος 4·
               
            
                  ιθ)
               
               
                  την έγκριση της στρατηγικής επικοινωνίας και διάδοσης της κοινής επιχείρησης Clean Sky·
               
            
                  κ)
               
               
                  την έγκριση των αρχών δημόσιας διαβούλευσης και διαλόγου·
               
            
                  κα)
               
               
                  την εφαρμογή μιας πολιτικής ανθρώπινων πόρων η οποία να προάγει την ποικιλότητα και την ισότητα των φύλων·
               
            
                  κβ)
               
               
                  την ανάπτυξη μιας στρατηγικής εξωτερικών σχέσεων με διεθνή προοπτική·
               
            
                  κγ)
               
               
                  κανόνες αποτίμησης των συνεισφορών σε είδος·
               
            
                  κδ)
               
               
                  θέσπιση των πρακτικών ρυθμίσεων για την εφαρμογή του κανονισμού (ΕΚ) αριθ. 1049/2001, στις οποίες αναφέρεται στο άρθρο 14 παράγραφος 2 του παρόντος κανονισμού.
               
            7.   Η Κοινότητα διατηρεί δικαίωμα αρνησικυρίας για όλες τις αποφάσεις που αφορούν τη χρήση της χρηματοδοτικής συνεισφοράς της, αποφάσεις σχετικά με την εκκαθάριση και τη διάλυση της κοινής επιχείρησης, την έγκριση σημαντικών αλλαγών στις πιστώσεις του προϋπολογισμού για τα ΠΕΟΤ και στο πλαίσιο αυτών, και αποφάσεις σχετικά με τα στοιχεία α), β), γ), η), ια), ιβ), ιγ), ιδ), ιε), ιστ), κγ) και κδ). Σημαντική αλλαγή στις πιστώσεις του προϋπολογισμού είναι μια αλλαγή της τάξεως του 10 % του προϋπολογισμού του οικείου ΠΕΟΤ (ή ο αξιολογητής τεχνολογίας).
      Κανόνες:
      Το διοικητικό συμβούλιο θεσπίζει τον λεπτομερή εσωτερικό του κανονισμό.
      Άρθρο 7
      Εκτελεστικός διευθυντής
      1.   Ο εκτελεστικός διευθυντής είναι υπεύθυνος για την επί καθημερινής βάσεως διαχείριση της κοινής επιχείρησης Clean Sky, και ο νόμιμος εκπρόσωπός της. Λογοδοτεί στο διοικητικό συμβούλιο.
      Ο εκτελεστικός διευθυντής εκτελεί τα καθήκοντά του με πλήρη ανεξαρτησία.
      Ο εκτελεστικός διευθυντής ασκεί, έναντι του προσωπικού, τις εξουσίες που ορίζονται στο άρθρο 7 παράγραφος 2 του παρόντος κανονισμού.
      2.   Ο εκτελεστικός διευθυντής επικουρείται κατά την άσκηση των καθηκόντων του από το προσωπικό της διεύθυνσης. Το προσωπικό της διεύθυνσης εκτελεί όλα τα αναγκαία καθήκοντα υποστήριξης.
      Ο εκτελεστικός διευθυντής της κοινής επιχείρησης επιλέγει και διορίζει το προσωπικό της διεύθυνσης.
      Διορισμός του εκτελεστικού διευθυντή
      
                  α)
               
               
                  Ο εκτελεστικός διευθυντής διορίζεται από το διοικητικό συμβούλιο για περίοδο τριών ετών, μετά από πρόσκληση εκδήλωσης ενδιαφέροντος που δημοσιεύεται στην Επίσημη Εφημερίδα της Ευρωπαϊκής Ένωσης και σε άλλα περιοδικά ή τόπους του διαδικτύου. Κατόπιν αξιολόγησης των επιδόσεων του εκτελεστικού διευθυντή, το διοικητικό συμβούλιο δύναται να παρατείνει τη θητεία του μία φορά και για περίοδο που δεν υπερβαίνει τα τέσσερα έτη.
               
            
                  β)
               
               
                  Το διοικητικό συμβούλιο μπορεί να παύσει τον εκτελεστικό διευθυντή από τα καθήκοντά του.
               
            Ρόλος και καθήκοντα του εκτελεστικού διευθυντή:
      συγκεκριμένα, ο εκτελεστικός διευθυντής:
      
                  α)
               
               
                  υποβάλλει αναφορά στο διοικητικό συμβούλιο·
               
            
                  β)
               
               
                  συντονίζει και παρακολουθεί τις δραστηριότητες των ΠΕΟΤ (μέσω των συνεδριάσεων συντονισμού των ΠΕΟΤ), και καταρτίζει τις τεχνικές και χρηματοοικονομικές εκθέσεις·
               
            
                  γ)
               
               
                  επιβλέπει τις δραστηριότητες ολοκλήρωσης και διεπαφής και, εφόσον είναι σκόπιμο, συγκαλεί και προεδρεύει των συνεδριάσεων επανεξέτασης·
               
            
                  δ)
               
               
                  προεδρεύει της διευθύνουσας επιτροπής του αξιολογητή τεχνολογιών και συμμετέχει ως ενεργός παρατηρητής στις διευθύνουσες επιτροπές των ΠΕΟΤ·
               
            
                  ε)
               
               
                  παρακολουθεί την πρόοδο των ΠΕΟΤ προς την επίτευξη των περιβαλλοντικών στόχων, με βάση τις αξιολογήσεις του αξιολογητή τεχνολογιών·
               
            
                  στ)
               
               
                  παρακολουθεί τη συμμετοχή των ΜΜΕ ώστε να εξασφαλίσει την επίτευξη των στοχευόμενων επιπέδων συμμετοχής·
               
            
                  ζ)
               
               
                  εφαρμόζει διαδικασίες προσκλήσεων υποβολής προτάσεων και προσκλήσεων υποβολής προσφορών βάσει του περιεχομένου που καθορίζει η εκάστοτε διευθύνουσα επιτροπή ΠΕΟΤ·
               
            
                  η)
               
               
                  εφαρμόζει τις διαδικασίες πρωτοβάθμιας επανεξέτασης και αναθεώρησης σε περιπτώσεις αμφισβητούμενων αποφάσεων επιλογής συνεργατών·
               
            
                  θ)
               
               
                  χειρίζεται την επίλυση διαφορών σε δεύτερο βαθμό στο πλαίσιο των ΠΕΟΤ·
               
            
                  ι)
               
               
                  χειρίζεται την επίλυση διαφορών σε πρώτο βαθμό για όλα τα ΠΕΟΤ·
               
            
                  ια)
               
               
                  επαληθεύει τις οικονομικές συνεισφορές των επικεφαλής των ΠΕΟΤ και των εταίρων, ελέγχει την εκτέλεση των δαπανών με βάση τον προγραμματισμό και διενεργεί έλεγχο των οικονομικών συνεισφορών σε ετήσια βάση·
               
            
                  ιβ)
               
               
                  καταρτίζει τους ετήσιους προϋπολογισμούς, τους εκτελεί, και εκπροσωπεί την κοινή επιχείρηση Clean Sky στο πλαίσιο της ετήσιας διαδικασίας απαλλαγής ως προς την εκτέλεση του προϋπολογισμού·
               
            
                  ιγ)
               
               
                  υποβάλλει στο διοικητικό συμβούλιο και στην Επιτροπή τις τεχνικές και χρηματοοικονομικές εκθέσεις·
               
            
                  ιδ)
               
               
                  καταρτίζει, από κοινού με τον πρόεδρο του διοικητικού συμβουλίου, την ημερήσια διάταξη των συνεδριάσεων του διοικητικού συμβουλίου·
               
            
                  ιε)
               
               
                  παρίσταται, μαζί με την Επιτροπή, στις συνεδριάσεις των ομάδων των εκπροσώπων των εθνικών κρατών και της ACARE και αναφέρει την πρόοδο των δραστηριοτήτων της Clean Sky, συμπεριλαμβανομένων των θεμάτων που αφορούν τις ΜΜΕ·
               
            
                  ιστ)
               
               
                  διαχειρίζεται τις δραστηριότητες επικοινωνίας και δημόσιων σχέσεων της κοινής επιχείρησης Clean Sky, συμπεριλαμβανομένης της διοργάνωσης εκδηλώσεων παρουσίασης και διάδοσης·
               
            
                  ιζ)
               
               
                  οργανώνει το διάλογο με τους χρήστες και τις οικείες ομάδες συμφερόντων·
               
            
                  ιη)
               
               
                  επιβλέπει τη διαδικασία αξιολόγησης και επιλογής των προσκλήσεων υποβολής προτάσεων·
               
            
                  ιθ)
               
               
                  υποβάλλει αναφορά σχετικά με τα αποτελέσματα των προσκλήσεων υποβολής προτάσεων και των προσκλήσεων υποβολής προσφορών.
               
            Άρθρο 8
      Διευθύνουσες επιτροπές των ΠΕΟΤ
      Συγκρότηση
      Το διοικητικό συμβούλιο συστήνει διευθύνουσα επιτροπή για καθένα από τα έξι ΠΕΟΤ. Δημιουργούνται τα ακόλουθα ΠΕΟΤ:
      
                  α)
               
               
                  ΠΕΟΤ αεροσκαφών ευφυών σταθερών πτερύγων
               
            
                  β)
               
               
                  ΠΕΟΤ «οικολογικών» αεροσκαφών τοπικών πτήσεων
               
            
                  γ)
               
               
                  ΠΕΟΤ οικολογικών στροφειοπτέρων
               
            
                  δ)
               
               
                  ΠΕΟΤ συστημάτων οικολογικών επιχειρησιακών εργασιών
               
            
                  ε)
               
               
                  ΠΕΟΤ οικολογικών και αειφόρων κινητήρων
               
            
                  στ)
               
               
                  ΠΕΟΤ οικολογικού σχεδιασμού.
               
            Για ολόκληρη τη διάρκεια της Clean Sky συνίσταται ανεξάρτητος αξιολογητής τεχνολογιών. Καθήκοντά του είναι:
      
                  α)
               
               
                  να εκτιμά τον περιβαλλοντικό αντίκτυπο των αποτελεσμάτων της τεχνολογίας που προέρχεται από μεμονωμένα ΠΕΟΤ·
               
            
                  β)
               
               
                  να προβαίνει σε συστάσεις προς τα ΠΕΟΤ για βελτιστοποίηση των οικολογικών επιδόσεων σε όλες τις δραστηριότητες της Clean Sky·
               
            
                  γ)
               
               
                  να ενημερώνει τακτικά, μέσω του εκτελεστικού διευθυντή, την Επιτροπή και την ομάδα εκπροσώπων των εθνικών κρατών για τον περιβαλλοντικό αντίκτυπο των αποτελεσμάτων της τεχνολογίας των ΠΕΟΤ·
               
            Το διοικητικό συμβούλιο αποφασίζει σχετικά με τη σύνθεση και τη σύσταση της διευθύνουσας επιτροπής του αξιολογητή τεχνολογιών.
      Σύνθεση
      Κάθε διευθύνουσα επιτροπή ΠΕΟΤ απαρτίζεται από:
      
                  α)
               
               
                  τον πρόεδρό της (ανώτερο εκπρόσωπο του ή των επικεφαλής ΠΟΕΤ)·
               
            
                  β)
               
               
                  εκπροσώπους κάθε εταίρου του ΠΟΕΤ και άλλους συμμετέχοντες επικεφαλής ΠΟΕΤ·
               
            
                  γ)
               
               
                  τον εκτελεστικό διευθυντή και τον υπεύθυνο διαχείρισης του ΠΟΕΤ·
               
            
                  δ)
               
               
                  εκπρόσωπο της Επιτροπής, εφόσον είναι σκόπιμο ή το ζητήσει ο εκτελεστικός διευθυντής της κοινής επιχείρησης Clean Sky, ως παρατηρητή·
               
            
                  ε)
               
               
                  άλλους επικεφαλής ΠΟΕΤ που ενδιαφέρονται για τα αποτελέσματα του ΠΟΕΤ, κατόπιν πρόσκλησης.
               
            Συνεδριάσεις
      Κάθε διευθύνουσα επιτροπή ΠΟΕΤ συνεδριάζει τουλάχιστον ανά τρίμηνο.
      Έκτακτες συνεδριάσεις συγκαλούνται εάν το ζητήσουν ο πρόεδρος της εκάστοτε διευθύνουσας επιτροπής ΠΟΕΤ ή ο εκτελεστικός διευθυντής.
      Ευθύνη:
      Κάθε διευθύνουσα επιτροπή ΠΟΕΤ είναι υπεύθυνη για:
      
                  α)
               
               
                  την καθοδήγηση και την παρακολούθηση των τεχνικών καθηκόντων του αντίστοιχου ΠΕΟΤ και για τη λήψη αποφάσεων, εξ ονόματος της κοινής επιχείρησης Clean Sky, επί κάθε τεχνικού ζητήματος που αφορά ειδικά το συγκεκριμένο ΠΕΟΤ·
               
            
                  β)
               
               
                  την κατάρτιση των λεπτομερών ετήσιων προγραμμάτων εργασίας του ΠΕΟΤ·
               
            
                  γ)
               
               
                  τον καθορισμό του περιεχομένου των προσκλήσεων υποβολής προτάσεων·
               
            
                  δ)
               
               
                  την επιλογή εξωτερικών συνεργατών επικουρούμενη από ανεξάρτητους εμπειρογνώμονες·
               
            
                  ε)
               
               
                  τον καθορισμό του περιεχομένου των προσκλήσεων υποβολής προσφορών σε συνεργασία με το οικείο μέλος·
               
            
                  στ)
               
               
                  τον προσδιορισμό της σειράς στην εκ περιτροπής εκπροσώπηση των εταίρων στο διοικητικό συμβούλιο· η εν προκειμένω απόφαση λαμβάνεται μόνο από τους εταίρους, ενώ οι επικεφαλής ΠΕΟΤ δεν έχουν δικαίωμα ψήφου·
               
            
                  ζ)
               
               
                  Χειρισμός των διαφορών στο πλαίσιο των ΠΕΟΤ·
               
            
                  η)
               
               
                  Τροποποιήσεις των πιστώσεων των προϋπολογισμών στο πλαίσιο του ΠΕΟΤ με την επιφύλαξη του άρθρου 6 παράγραφος 3.
               
            Ψηφοφορία
      Κάθε διευθύνουσα επιτροπή ΠΕΟΤ λαμβάνει αποφάσεις με απλή πλειοψηφία, και οι ψήφοι σταθμίζονται συναρτήσει της χρηματοδοτικής δέσμευσης κάθε μέλους της διευθύνουσας επιτροπής στο ΠΕΟΤ. Οι επικεφαλής των ΠΕΟΤ έχουν δικαίωμα αρνησικυρίας επί όλων των ψηφισμάτων της διευθύνουσας επιτροπής του ΠΕΟΤ του οποίου είναι επικεφαλής.
      Κανόνες:
      Κάθε διευθύνουσα επιτροπή ΠΕΟΤ εγκρίνει τον εσωτερικό της κανονισμό, ο οποίος βασίζεται σε ένα υπόδειγμα κοινό για όλα τα ΠΕΟΤ, και συμπεριλαμβάνει λεπτομερείς διατάξεις σχετικά με την άσκηση των δικαιωμάτων, συμπεριλαμβανομένων των δικαιωμάτων αρνησικυρίας, και των υποχρεώσεων των επικεφαλής ΠΕΟΤ.
      Άρθρο 9
      Γενικό φόρουμ
      1.   Το γενικό φόρουμ αποτελεί συμβουλευτικός φορέας της κοινής επιχείρησης Clean Sky.
      Το γενικό φόρουμ απαρτίζεται από έναν εκπρόσωπο:
      
                  α)
               
               
                  κάθε μέλους της κοινής επιχείρησης Clean Sky·
               
            
                  β)
               
               
                  κάθε συνεργάτη.
               
            Συνεδριάσεις
      Το γενικό φόρουμ συνεδριάζει τουλάχιστον μία φορά ετησίως.
      Έκτακτες συνεδριάσεις συγκαλούνται εάν το ζητήσει το 30 % τουλάχιστον των μελών του γενικού φόρουμ.
      Οι συνεδριάσεις πραγματοποιούνται κατά κανόνα στις Βρυξέλλες.
      Ρόλοι
      Το γενικό φόρουμ:
      
                  α)
               
               
                  ενημερώνεται σχετικά με την πρόοδο των εργασιών της κοινής επιχείρησης Clean Sky·
               
            
                  β)
               
               
                  ενημερώνεται σχετικά με τον ετήσιο προϋπολογισμό και παραλαμβάνει τις ετήσιες εκθέσεις και λογαριασμούς·
               
            
                  γ)
               
               
                  απευθύνει συστάσεις στο διοικητικό συμβούλιο και τον εκτελεστικό διευθυντή και τους υποβάλλει προς εξέταση τεχνικά, διαχειριστικά και χρηματοοικονομικά ζητήματα, κατόπιν ψηφοφορίας με πλειοψηφία δύο τρίτων.
               
            Κανόνες
      Το γενικό φόρουμ εγκρίνει τον εσωτερικό του κανονισμό.
      Άρθρο 10
      Ομάδα εκπροσώπων των εθνικών κρατών
      Σύνθεση
      Η ομάδα εκπροσώπων των εθνικών κρατών απαρτίζεται από έναν εκπρόσωπο κάθε κράτους μέλους και κάθε άλλης χώρας συνδεδεμένης με το πρόγραμμα-πλαίσιο. Εκλέγει τον πρόεδρο μεταξύ των μελών της.
      Ρόλος και καθήκοντα
      Η ομάδα εκπροσώπων των εθνικών κρατών έχει συμβουλευτικό ρόλο έναντι της κοινής επιχείρησης. Ειδικότερα, επιθεωρεί τα πληροφοριακά στοιχεία και εκφράζει απόψεις για τα ακόλουθα θέματα:
      
                  α)
               
               
                  πρόοδος του προγράμματος της κοινής επιχείρησης Clean Sky·
               
            
                  β)
               
               
                  συμμόρφωση με τους στόχους και τήρησή τους·
               
            
                  γ)
               
               
                  επικαιροποίηση των στρατηγικών κατευθύνσεων·
               
            
                  δ)
               
               
                  συνδέσεις με την ερευνητική συνεργασία του προγράμματος-πλαισίου·
               
            
                  ε)
               
               
                  έκβαση και προγραμματισμός των προσκλήσεων υποβολής προτάσεων και προσφορών·
               
            
                  στ)
               
               
                  συμμετοχή των ΜΜΕ·
               
            
                  ζ)
               
               
                  νέες αιτήσεις, προσχωρήσεις και τροποποιήσεις της ιδιότητας μέλους.
               
            Παρέχει επίσης πληροφορίες στην κοινή επιχείρηση σχετικά με:
      
                  α)
               
               
                  την κατάσταση και τη διεπαφή μεταξύ των δραστηριοτήτων της κοινής επιχείρησης και συναφών εθνικών ερευνητικών προγραμμάτων και τον προσδιορισμό των πιθανών τομέων συνεργασίας·
               
            
                  β)
               
               
                  ειδικά μέτρα που έχουν ληφθεί σε εθνικό επίπεδο όσον αφορά τις εκδηλώσεις διάδοσης, τα θεματικά τεχνικά εργαστήρια και τις δραστηριότητες επικοινωνίας.
               
            Η ομάδα εκπροσώπων των εθνικών κρατών μπορεί να προβεί, με ίδια πρωτοβουλία, σε συστάσεις προς την κοινή επιχείρηση Clean Sky σχετικά με τεχνικά, διοικητικά και οικονομικά θέματα, ειδικότερα όταν αυτά θίγουν τα εθνικά συμφέροντα. Η κοινή επιχείρηση Clean Sky ενημερώνει την ομάδα εκπροσώπων των εθνικών κρατών σχετικά με τη συνέχεια που έδωσε στις συστάσεις αυτές.
      3.   Η ομάδα εκπροσώπων των εθνικών κρατών συνέρχεται τουλάχιστον δύο φορές το χρόνο και συγκαλείται από την κοινή επιχείρηση. Έκτακτες συνεδριάσεις μπορούν να συγκαλούνται για την εξέταση συγκεκριμένων θεμάτων μεγάλης σημασίας για τις δραστηριότητες της κοινής επιχείρησης Clean Sky. Οι συνεδριάσεις αυτές συγκαλούνται από την κοινή επιχείρηση είτε με ίδια πρωτοβουλία είτε κατόπιν αιτήσεως της ομάδας των εκπροσώπων των εθνικών κρατών.
      Ο εκτελεστικός διευθυντής και ο πρόεδρος του διοικητικού συμβουλίου ή/και οι εκπρόσωποί τους συμμετέχουν στις συνεδριάσεις.
      Η ομάδα εκπροσώπων των εθνικών κρατών θεσπίζει τον εσωτερικό κανονισμό της.
      Άρθρο 11
      Καθήκοντα εσωτερικού ελέγχου
      Τα καθήκοντα που ανατίθενται στον εσωτερικό ελεγκτή της Επιτροπής βάσει του άρθρου 185 παράγραφος 3 του κανονισμού (ΕΚ, Ευρατόμ) αριθ. 1605/2002 εκτελούνται υπό την ευθύνη του διοικητικού συμβουλίου, το οποίο προνοεί καταλλήλως λαμβάνοντας υπόψη το μέγεθος και το πεδίο εφαρμογής της κοινής επιχείρησης Clean Sky.
      Άρθρο 12
      Χρηματοδότηση
      1.   Το σύνολο των πόρων της κοινής επιχείρησης Clean Sky αφιερώνεται στην προώθηση των στόχων της κοινής επιχείρησης Clean Sky.
      2.   Οι πόροι της κοινής επιχείρησης Clean Sky προέρχονται από τις συνεισφορές των μελών της και των συμμετεχόντων συνδεόμενων με αυτά φορέων. Ως συμμετέχων συνδεόμενος φορέας νοείται κάθε νομική οντότητα η οποία:
      
                  α)
               
               
                  άμεσα ή έμμεσα, τελεί υπό την κυριότητα ή τον έλεγχο του αντίστοιχου επικεφαλής ΠΕΟΤ ή εταίρου, ασκεί κυριότητα ή έλεγχο επί του αντίστοιχου επικεφαλής ΠΕΟΤ ή εταίρου, ή τελούν αμφότεροι υπό την κυριότητα ή έλεγχο τρίτου και
               
            
                  β)
               
               
                  έχει συσταθεί και είναι εγκατεστημένη σε κράτος μέλος της Κοινότητας ή σε χώρα συνδεδεμένη με το έβδομο πρόγραμμα-πλαίσιο και υπόκειται στο αντίστοιχο εθνικό δίκαιο και
               
            
                  γ)
               
               
                  συμμετέχει στις δραστηριότητες του αντίστοιχου επικεφαλής ΠΕΟΤ ή εταίρου στο πρόγραμμα εργασίας Clean Sky.
               
            3.   Οι δαπάνες λειτουργίας της κοινής επιχείρησης Clean Sky καλύπτονται από τις ισόποσες συνεισφορές, αφενός, της Κοινότητας, που καλύπτει το 50 % των συνολικών δαπανών και, αφετέρου, από τις συνεισφορές σε χρήμα των υπόλοιπων μελών που καλύπτουν το υπόλοιπο 50 %. Οι δαπάνες λειτουργίας της κοινής επιχείρησης Clean Sky δεν υπερβαίνουν το 3 % της συνολικής συνεισφοράς σε χρήμα και των συνεισφορών σε είδος από τα μέλη και τους συνεργάτες που αναφέρονται στο άρθρο 13. Εάν μέρος της κοινοτικής συνεισφοράς δεν χρησιμοποιείται μπορεί να διατεθεί για τις ερευνητικές δραστηριότητες που αναφέρονται στο άρθρο 13.
      4.   Όλοι οι πόροι εγγράφονται στον ετήσιο προϋπολογισμό.
      5.   Η ετήσια χρηματοδοτική συνεισφορά της Κοινότητας προς την κοινή επιχείρηση Clean Sky καταβάλλεται με την επιφύλαξη της επαλήθευσης των δραστηριοτήτων που έχουν υλοποιήσει τα άλλα μέλη.
      6.   Εάν οποιοδήποτε μέλος της κοινής επιχείρησης Clean Sky ή οποιοσδήποτε συμμετέχων συνδεόμενος φορέας δεν τηρήσει τις δεσμεύσεις συνεισφοράς που έχει αναλάβει, το διοικητικό συμβούλιο αποφασίζει:
      
                  —
               
               
                  σε περίπτωση που το ασυνεπές προς τις υποχρεώσεις του μέρος είναι μέλος της κοινής επιχείρησης Clean Sky, αν τα υπόλοιπα μέλη πρέπει να προβούν σε διαγραφή του, ή αν πρέπει να ληφθούν άλλα μέτρα έως ότου εκπληρώσει τις υποχρεώσεις του· ή
               
            
                  —
               
               
                  σε περίπτωση που το ασυνεπές προς τις υποχρεώσεις του μέρος είναι συμμετέχων συνδεόμενος φορέας, αν τα μέλη πρέπει να προβούν σε παύση της συμμετοχής του, ή αν πρέπει να ληφθούν άλλα μέτρα έως ότου εκπληρώσει τις υποχρεώσεις του.
               
            7.   Η κοινή επιχείρηση Clean Sky έχει την κυριότητα όλων των υλικών περιουσιακών στοιχείων που δημιουργούνται από την ίδια ή μεταβιβάζονται σε αυτήν. Τα συστήματα επίδειξης και άλλα υλικά και άυλα προϊόντα του προγράμματος έρευνας και ανάπτυξης της Clean Sky ανήκουν κατά κυριότητα στα μέλη ή/και τους συνεργάτες που τα δημιουργούν.
      Άρθρο 13
      Συνεισφορές στις δραστηριότητες που διεξάγονται στο πλαίσιο της κοινής επιχείρησης Clean Sky
      1.   Προς υποστήριξη των δραστηριοτήτων που πρόκειται να υλοποιηθούν στο πλαίσιο της κοινής επιχείρησης Clean Sky, τα άλλα μέλη της κοινής επιχείρησης Clean Sky συνεισφέρουν πόρους αξίας ισοδύναμης με τη συνεισφορά της Κοινότητας. Αυτό περιλαμβάνει και τη συμμετοχή τους στις δαπάνες λειτουργίας της κοινής επιχείρησης Clean Sky.
      2.   Η συνεισφορά της Κοινότητας κατανέμεται ως εξής:
      
                  α)
               
               
                  ποσό ανώτατου ύψους 400 εκατ. ευρώ διατίθεται στους επικεφαλής των ΠΕΟΤ και ποσό ανώτατου ύψους 200 εκατ. ευρώ διατίθεται στους εταίρους των ΠΕΟΤ (2). Οι επικεφαλής και οι εταίροι των ΠΕΟΤ συνεισφέρουν πόρους αξίας τουλάχιστον ισοδύναμης με τη συνεισφορά της Κοινότητας·
               
            
                  β)
               
               
                  ποσό ύψους τουλάχιστον 200 εκατ. ευρώ διατίθεται σε συνεργάτες που επιλέγονται μέσω ανταγωνιστικών προσκλήσεων υποβολής προτάσεων. Ιδιαίτερη προσοχή δίδεται στην εξασφάλιση επαρκούς συμμετοχής των ΜΜΕ. Η χρηματοδοτική συνεισφορά της Κοινότητας συμμορφώνεται με τα ανώτερα όρια χρηματοδότησης των συνολικών επιλέξιμων δαπανών, όπως καθορίζονται στους κανόνες συμμετοχής του έβδομου προγράμματος-πλαισίου.
                  Εφόσον μια πρόσκληση υποβολής προτάσεων παραμένει χωρίς απάντηση ή χωρίς ανάθεση, τα αντίστοιχα καθήκοντα εκπληρώνονται από τα ίδια τα μέλη.
               
            Προκειμένου να θεωρηθούν επιλέξιμες για την κοινοτική χρηματοδότηση, οι δαπάνες που απορρέουν από τις ερευνητικές δραστηριότητες απαλλάσσονται από τον φόρο προστιθέμενης αξίας.
      3.   Η προκαταρκτική κατανομή της κοινοτικής συνεισφοράς μεταξύ των διαφόρων δραστηριοτήτων έρευνας έχει ως εξής (3):
      
                  α)
               
               
                  24 % προς το ΠΕΟΤ αεροσκαφών ευφυών σταθερών πτερύγων·
               
            
                  β)
               
               
                  11 % προς το ΠΕΟΤ «οικολογικών» αεροσκαφών τοπικών πτήσεων·
               
            
                  γ)
               
               
                  10 % προς το ΠΕΟΤ οικολογικών στροφειοπτέρων·
               
            
                  δ)
               
               
                  27 % προς το ΠΕΟΤ αειφόρων και οικολογικών κινητήρων·
               
            
                  ε)
               
               
                  19 % προς το ΠΕΟΤ συστημάτων οικολογικών επιχειρησιακών εργασιών·
               
            
                  στ)
               
               
                  7 % προς το ΠΕΟΤ οικολογικού σχεδιασμού·
               
            
                  ζ)
               
               
                  2 % προς τον αξιολογητή τεχνολογιών.
               
            Καθορίζεται η αναλυτική κατανομή των πόρων μεταξύ των διαφόρων συνόλων εργασιών και μελών της κοινής επιχείρησης Clean Sky. Η αναλυτική κατανομή εγκρίνεται από το διοικητικό συμβούλιο. Η διαδικασία αυτή επιτηρείται από την Επιτροπή και συνάδει με την αρχή της ισότητας μεταχείρισης των μελών.
      4.   Προκειμένου να εκτελεσθεί το πρόγραμμα Clean Sky, η κοινή επιχείρηση Clean Sky μπορεί να παραχωρήσει επιχορηγήσεις στα μέλη της και, σύμφωνα με ανοικτά κριτήρια που θεσπίζονται από το διοικητικό συμβούλιο, στους εταίρους και σε άλλες οντότητες για την εκτέλεση των ερευνητικών δραστηριοτήτων τους.
      5.   Συνεισφορές σε είδος είναι δυνατές, με εξαίρεση στις δαπάνες λειτουργίας της κοινής επιχείρησης Clean Sky. Οι συνεισφορές σε είδος υπόκεινται σε αποτίμηση της αξίας και της χρησιμότητάς τους για την εκτέλεση των δραστηριοτήτων της κοινής επιχείρησης Clean Sky, καθώς και στην αποδοχή του διοικητικού συμβουλίου. Η διαδικασία αποτίμησης της αξίας των συνεισφορών σε είδος καθορίζεται λεπτομερώς και εγκρίνεται από το διοικητικό συμβούλιο. Βασίζεται στις ακόλουθες αρχές:
      
                  α)
               
               
                  η γενική προσέγγιση βασίζεται στις αρχές που ακολουθούνται στο έβδομο πρόγραμμα-πλαίσιο, σύμφωνα με τις οποίες οι σε είδος συνεισφορές στα έργα αποτιμώνται στο επίπεδο της επανεξέτασης·
               
            
                  β)
               
               
                  εφαρμόζονται οι δημοσιονομικοί κανόνες της κοινής επιχείρησης Clean Sky·
               
            
                  γ)
               
               
                  επαλήθευση από ανεξάρτητο ελεγκτή.
               
            6.   Οι συνεισφορές των άλλων μελών καταχωρίζονται από την κοινή επιχείρηση Clean Sky.
      Άρθρο 14
      Χρηματοδοτικές υποχρεώσεις
      Οι χρηματοδοτικές υποχρεώσεις της κοινής επιχείρησης Clean Sky δεν υπερβαίνουν το ποσό χρηματοοικονομικών πόρων που είναι διαθέσιμοι ή που έχουν δεσμευθεί για τον προϋπολογισμό της.
      Άρθρο 15
      Οικονομικά έσοδα
      Εκτός από την περίπτωση που η κοινή επιχείρηση Clean Sky βρίσκεται σε καθεστώς εκκαθάρισης κατ’ εφαρμογή του άρθρου 25, δεν καταβάλλεται στα μέλη της κοινής επιχείρησης Clean Sky ενδεχόμενο πλεόνασμα εσόδων.
      Άρθρο 16
      Οικονομικό έτος
      Το οικονομικό έτος αντιστοιχεί στο ημερολογιακό έτος.
      Άρθρο 17
      Δημοσιονομική εκτέλεση
      Ο διευθυντής εκτελεί τον προϋπολογισμό της κοινής επιχείρησης Clean Sky.
      Άρθρο 18
      Χρηματοοικονομικές εκθέσεις
      1.   Κάθε έτος, ο εκτελεστικός διευθυντής υποβάλλει στο διοικητικό συμβούλιο προσχέδιο του ετήσιου προϋπολογισμού που περιλαμβάνει πρόβλεψη των ετήσιων δαπανών για τα επόμενα δύο έτη, καθώς και πίνακα του προσωπικού. Στην εν λόγω πρόβλεψη, οι εκτιμήσεις εσόδων και δαπανών για το πρώτο από αυτά τα δύο οικονομικά έτη συντάσσονται με τη λεπτομέρεια που είναι αναγκαία για την εσωτερική διαδικασία προϋπολογισμού κάθε μέλους σε σχέση με τις οικονομικές συνεισφορές του στην κοινή επιχείρηση Clean Sky. Ο εκτελεστικός διευθυντής παρέχει στο διοικητικό συμβούλιο όλες τις απαιτούμενες συμπληρωματικές πληροφορίες προς το σκοπό αυτό.
      2.   Τα μέλη του διοικητικού συμβουλίου ανακοινώνουν στον εκτελεστικό διευθυντή τα σχόλιά τους επί του προσχεδίου του ετήσιου προϋπολογισμού και ιδίως επί των εκτιμήσεων εσόδων και δαπανών για το επόμενο έτος.
      3.   Ο εκτελεστικός διευθυντής καταρτίζει το προσχέδιο ετήσιου προϋπολογισμού για το επόμενο έτος, λαμβάνοντας υπόψη τις παρατηρήσεις των μελών του διοικητικού συμβουλίου και το υποβάλλει στο διοικητικό συμβούλιο προς έγκριση.
      4.   Το σχέδιο του ετήσιου προϋπολογισμού και το ετήσιο σχέδιο υλοποίησης για ένα συγκεκριμένο έτος εγκρίνονται από το διοικητικό συμβούλιο της κοινής επιχείρησης Clean Sky πριν από το τέλος του προηγούμενου έτους.
      5.   Εντός διμήνου από το τέλος κάθε οικονομικού έτους, ο εκτελεστικός διευθυντής υποβάλλει στο διοικητικό συμβούλιο προς έγκριση τους ετήσιους λογαριασμούς και τον ισολογισμό. Οι ετήσιοι λογαριασμοί και ο ισολογισμός για το προηγούμενο έτος υποβάλλονται στο Ελεγκτικό Συνέδριο και την Επιτροπή.
      Άρθρο 19
      Προγραμματισμός και εκθέσεις
      1.   Στην ετήσια έκθεση παρουσιάζεται η πρόοδος της κοινής επιχείρησης Clean Sky για κάθε ημερολογιακό έτος, ιδίως σε σχέση με το ετήσιο σχέδιο υλοποίησης για το εν λόγω έτος. Η ετήσια έκθεση υποβάλλεται από τον εκτελεστικό διευθυντή μαζί με τους ετήσιους λογαριασμούς και τον ισολογισμό. Η εν λόγω ετήσια έκθεση περιλαμβάνει τη συμμετοχή ΜΜΕ στις δραστηριότητες Ε & Α της κοινής επιχείρησης Clean Sky.
      2.   Στο ετήσιο σχέδιο υλοποίησης προσδιορίζεται το σχέδιο για την εκτέλεση του συνόλου των δραστηριοτήτων της κοινής επιχείρησης Clean Sky για ένα συγκεκριμένο έτος, συμπεριλαμβανομένων των προγραμματισμένων προσκλήσεων υποβολής προτάσεων και των δράσεων που πρέπει να υλοποιηθούν μέσω διαγωνισμών. Το ετήσιο σχέδιο υλοποίησης υποβάλλεται από τον εκτελεστικό διευθυντή στο διοικητικό συμβούλιο μαζί με το ετήσιο σχέδιο προϋπολογισμού. Αφού εγκριθεί από το διοικητικό συμβούλιο, το ετήσιο σχέδιο υλοποίησης δίδεται στη δημοσιότητα.
      3.   Στο ετήσιο πρόγραμμα εργασιών περιγράφεται το πεδίο εφαρμογής και ο προϋπολογισμός για τις προσκλήσεις υποβολής προτάσεων που απαιτούνται για την υλοποίηση του θεματολογίου έρευνας για ένα συγκεκριμένο έτος.
      Άρθρο 20
      Συμβάσεις υπηρεσιών και συμβάσεις προμηθειών
      Η κοινή επιχείρηση Clean Sky καθορίζει όλες τις ενδεδειγμένες διαδικασίες και τους μηχανισμούς για την υλοποίηση, την εποπτεία και τον έλεγχο των συμβάσεων παροχής υπηρεσιών και προμηθειών που κατά περίπτωση συνάπτονται για τη λειτουργία της κοινής επιχείρησης Clean Sky.
      Άρθρο 21
      Ευθύνη των μελών, ασφάλιση
      1.   Τα μέλη δεν ευθύνονται για τα χρέη της κοινής επιχείρησης Clean Sky.
      2.   Η κοινή επιχείρηση Clean Sky συνάπτει και διατηρεί κατάλληλη ασφάλιση.
      Άρθρο 22
      Σύγκρουση συμφερόντων
      Η κοινή επιχείρηση Clean Sky αποφεύγει οποιαδήποτε σύγκρουση συμφερόντων κατά την εκτέλεση των δραστηριοτήτων της.
      Μέλη τα οποία συμμετέχουν στον καθορισμό εργασιών που αποτελούν αντικείμενο πρόσκλησης υποβολής προτάσεων ή πρόσκλησης υποβολής προσφορών δεν επιτρέπεται να συμμετέχουν στην εκτέλεση αυτών των εργασιών.
      Άρθρο 23
      Πολιτική σε θέματα διανοητικής ιδιοκτησίας
      1.   Οι κανόνες που διέπουν την πολιτική της κοινής επιχείρησης Clean Sky σε θέματα διανοητικής ιδιοκτησίας ενσωματώνονται στις συμφωνίες επιχορήγησης που συνάπτει η κοινή επιχείρηση Clean Sky.
      2.   Στόχος της πολιτικής της κοινής επιχείρησης Clean Sky σε θέματα διανοητικής ιδιοκτησίας είναι η προώθηση της δημιουργίας και της αξιοποίησης της γνώσης, ο δίκαιος επιμερισμός των δικαιωμάτων, η ανταμοιβή της καινοτομίας και η επίτευξη ευρείας συμμετοχής ιδιωτικών και δημόσιων οντοτήτων στις προσκλήσεις υποβολής προτάσεων, υπό την επιφύλαξη υπογραφής συμφωνίας επιχορήγησης με την κοινή επιχείρηση Clean Sky.
      3.   Η πολιτική σε θέματα διανοητικής ιδιοκτησίας υπόκειται στην αρχή ότι κάθε νομική οντότητα που έχει συνάψει συμφωνία επιχορήγησης με την κοινή επιχείρηση Clean Sky διατηρεί την κυριότητα:
      
                  α)
               
               
                  των πληροφοριών που κατέχουν οι συμμετέχοντες πριν από την προσχώρησή τους στη συμφωνία επιχορήγησης, καθώς και των δικαιωμάτων δημιουργού ή άλλων δικαιωμάτων πνευματικής ιδιοκτησίας επί των πληροφοριών αυτών για την κατοχύρωση των οποίων έχουν κατατεθεί αιτήσεις πριν από την προσχώρηση των συμμετεχόντων στη συμφωνία επιχορήγησης, τα οποία είναι αναγκαία για την εκτέλεση του έργου ή για την αξιοποίηση των νέων στοιχείων που παράγονται από το έργο (καλούνται στο εξής «προϋπάρχοντα στοιχεία»)·
               
            
                  β)
               
               
                  των αποτελεσμάτων, συμπεριλαμβανομένων των πληροφοριών, ανεξαρτήτως του εάν δύνανται ή όχι να τύχουν προστασίας, που προκύπτουν από το σχετικό έργο. Τα αποτελέσματα αυτά συμπεριλαμβάνουν τα δικαιώματα πνευματικής ιδιοκτησίας και συγγενικά δικαιώματα, τα δικαιώματα επί σχεδίων και υποδειγμάτων, τα δικαιώματα ευρεσιτεχνίας, ή άλλες συναφείς μορφές προστασίας (καλούνται στο εξής «νέα στοιχεία»). Τα από κοινού παραχθέντα νέα στοιχεία ανήκουν σε όλους τους συμμετέχοντες που τα παρήγαγαν, εάν δεν είναι δυνατό να προσδιοριστεί με βεβαιότητα η σχετική συνεισφορά τους στην παραγωγή των νέων στοιχείων. Εκτός αντιθέτου συμφωνίας, καθένας από τους συγκυρίους δικαιούται να χρησιμοποιεί ατελώς τα από κοινού παραχθέντα νέα στοιχεία για τις ανάγκες των δικών του δραστηριοτήτων ή μελλοντικών ερευνών.
               
            Οι δημιουργοί νέων στοιχείων λαμβάνουν κάθε εύλογο μέτρο για την προστασία αυτών των νέων στοιχείων, ιδίως καταθέτοντας αιτήσεις για διπλώματα ευρεσιτεχνίας. Εάν δεν ληφθούν τέτοια μέτρα από τον ίδιο τον δημιουργό ή από άλλους συμμετέχοντες στο σχετικό ΠΕΟΤ με τη συγκατάθεση του δημιουργού, η κοινή επιχείρηση δύναται, ενεργώντας μέσω της διευθύνουσας επιτροπής του ΠΕΟΤ, να ζητήσει την προστασία αυτών των νέων στοιχείων.
      4.   Οι όροι και οι προϋποθέσεις που ισχύουν για την παραχώρηση δικαιωμάτων πρόσβασης και αδειών μεταξύ νομικών οντοτήτων που έχουν συνάψει συμφωνία επιχορήγησης με την κοινή επιχείρηση Clean Sky ορίζονται στη συμφωνία επιχορήγησης, σε ό,τι αφορά τα προϋπάρχοντα και τα νέα στοιχεία για σκοπούς εκτέλεσης των έργων, τα νέα στοιχεία για τις ανάγκες ερευνητικών δραστηριοτήτων και τα προϋπάρχοντα στοιχεία που είναι αναγκαία για τη χρησιμοποίηση των νέων στοιχείων για ερευνητικούς σκοπούς.
      5.   Με την επιφύλαξη των δεσμεύσεων τήρησης εμπιστευτικότητας, οι νομικές οντότητες που έχουν συνάψει συμφωνία επιχορήγησης με την κοινή επιχείρηση Clean Sky αποκαλύπτουν πληροφορίες που αφορούν τα νέα στοιχεία και διαδίδουν τα νέα στοιχεία υπό τους όρους και τις προϋποθέσεις που καθορίζονται στη συμφωνία επιχορήγησης.
      Άρθρο 24
      Τροποποίηση του καταστατικού
      1.   Οποιοδήποτε μέλος της κοινής επιχείρησης Clean Sky δύναται να αναλάβει στο διοικητικό συμβούλιο πρωτοβουλία τροποποίησης του παρόντος καταστατικού.
      2.   Οι πρωτοβουλίες που αναφέρονται στην παράγραφο 1, όπως εγκρίθηκαν από το διοικητικό συμβούλιο, υποβάλλονται ως σχέδια τροπολογιών στην Επιτροπή η οποία θα τις εγκρίνει ανάλογα με την περίπτωση.
      3.   Ωστόσο, κάθε τροποποίηση που θίγει τα ουσιαστικά στοιχεία αυτού του καταστατικού, και ιδιαίτερα οι τροποποιήσεις των άρθρων 3, 4, 6, 7, 12, 13, 21, 24 και 25, εγκρίνονται σύμφωνα με το άρθρο 172 της συνθήκης.
      Άρθρο 25
      Διάλυση και εκκαθάριση
      1.   Στο τέλος της περιόδου που αναφέρεται στο άρθρο 1 παράγραφος 1 του παρόντος κανονισμού, ή κατόπιν τροποποίησης του παρόντος κανονισμού σύμφωνα με το άρθρο 11 παράγραφος 2 του παρόντος κανονισμού, η κοινή επιχείρηση Clean Sky διαλύεται.
      2.   Για τις ανάγκες της διαδικασίας διάλυσης της κοινής επιχείρησης Clean Sky, το διοικητικό συμβούλιο ορίζει έναν ή περισσότερους εκκαθαριστές, οι οποίοι συμμορφώνονται προς τις αποφάσεις του διοικητικού συμβουλίου.
      3.   Κατά τη διάλυσή της, η κοινή επιχείρηση Clean Sky επιστρέφει στη φιλοξενούσα χώρα όλα τα στοιχεία υλικής υποστήριξης που αυτή έχει θέσει στη διάθεση της κοινής επιχείρησης Clean Sky σύμφωνα με τη συμφωνία φιλοξενίας.
      4.   Αφού επιστραφούν όλα τα στοιχεία υλικής υποστήριξης σύμφωνα με την παράγραφο 3, τα τυχόν άλλα περιουσιακά στοιχεία χρησιμοποιούνται για να καλύψουν τα χρέη της κοινής επιχείρησης Clean Sky και τις δαπάνες που συνδέονται με τη διάλυσή της. Τυχόν πλεόνασμα κατανέμεται μεταξύ των μελών που υπάρχουν κατά τον χρόνο της διάλυσης, κατ’ αναλογία προς την πραγματική συνεισφορά τους στην κοινή επιχείρηση Clean Sky. Κάθε πλεόνασμα που διανέμεται στην Κοινότητα επιστρέφεται στον προϋπολογισμό της Επιτροπής.
      5.   Τα εναπομένοντα περιουσιακά στοιχεία κατανέμονται μεταξύ των μελών που υπάρχουν κατά το χρόνο της διάλυσης, κατ’ αναλογία προς την πραγματική συνεισφορά τους στην κοινή επιχείρηση Clean Sky.
      6.   Καθορίζεται ειδική διαδικασία για την κατάλληλη διαχείριση των συμφωνιών επιχορήγησης και των συμβάσεων υπηρεσιών και προμηθειών, των οποίων η διάρκεια υπερβαίνει τη διάρκεια της κοινής επιχείρησης Clean Sky.
      
         (1)  ΕΕ L 64 της 2.3.2007, σ. 1.
      
         (2)  Αυτή η ανάλυση της κατανομής των δαπανών ευθυγραμμίζεται με τη συνήθη πρακτική που ακολουθείται στα έργα αεροναυτικής Ε & Α, όπου οι κύριοι ολοκληρωτές αναλαμβάνουν το μεγαλύτερο μερίδιο των εργασιών και του επενδυτικού κινδύνου.
      
         (3)  Η κατανομή αυτή προέκυψε από την εφαρμογή μιας προσέγγισης από κάτω προς τα πάνω, σύμφωνα με την οποία οι δημοσιονομικές ανάγκες των μεμονωμένων ΠΕΟΤ και του αξιολογητή τεχνολογίας προσδιορίστηκαν σε συνάρτηση με τους τεχνικούς τους στόχους.
   
   
      ΠΑΡΑΡΤΗΜΑ ΙΙ
      Ιδρυτικά μέλη της κοινής επιχείρησης Clean Sky
             (1)
         
      
      Α.   ΕΠΙΚΕΦΑΛΗΣ ΠΕΟΤ:
      AgustaWestland
      Airbus
      Θυγατρικές: Airbus France SAS, Airbus Deutschland GmbH, Airbus Espana SL, Airbus UK Limited
      Alenia
      Θυγατρικές: Alenia Aermacchi SpA, Alenia SIA SpA
      Dassault Aviation
      EADS-CASA
      Eurocopter
      Θυγατρικές: Eurocopter Deutschland GmbH
      Fraunhofer Gesellschaft
      Liebherr
      Θυγατρικές: Liebherr-Aerospace Toulouse S.A.S., Liebherr-Elektronik GmbH
      Thales
      Θυγατρικές: Thales ATM, Thales Systèmes Aéroportés, Thales Avionics Electrical System, Thales Communication, Thales Air Systems Division UK
      Rolls-Royce
      Θυγατρικές: Rolls-Royce Deutschland GmbH
      SAAB
      Safran
      Θυγατρικές: Snecma, Turbomeca, Hispano Suiza, Aircelle, Techspace Aero, Snecma Propulsion Solide, Microturbo, Technofan, Sofrance, Messier Dowty, Messier Bugatti, Labinal, Sagem Sécurité Défense, Snecma Services, SMA
      B.   ΕΤΑΙΡΟΙ
      Iδιότητα μέλους του Clean Sky — Ιδρυτικά μέλη
      
                  Οργάνωση
               
               
                  Εθνικό κράτος
               
               
                  Όμιλος
               
               
                  Ρόλος
               
               
                  Είδος
               
            
                  Fiber Optic Sensors & Sensing Syst.
               
               
                  Βέλγιο
               
               
                  IGOR
               
               
                   
               
               
                  ΜΜΕ
               
            
                  KU Leuven
               
               
                  Βέλγιο
               
               
                  IGOR
               
               
                   
               
               
                  Πανεπιστήμιο
               
            
                  LMS International
               
               
                  Βέλγιο
               
               
                  IGOR
               
               
                   
               
               
                  Βιομηχανία
               
            
                  Micromega Dynamics
               
               
                  Βέλγιο
               
               
                  IGOR
               
               
                   
               
               
                  ΜΜΕ
               
            
                  ReFiber ApS
               
               
                  Δανία
               
               
                  RUAG
               
               
                   
               
               
                  ΜΜΕ
               
            
                  Dassault Aviation
               
               
                  Γαλλία
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  EADS-CCR
               
               
                  Γαλλία
               
               
                   
               
               
                   
               
               
                  Ερευνητικό Κέντρο
               
            
                  InterAC
               
               
                  Γαλλία
               
               
                  IGOR
               
               
                   
               
               
                  ΜΜΕ
               
            
                  ONERA
               
               
                  Γαλλία
               
               
                   
               
               
                   
               
               
                  Ερευνητικό Κέντρο
               
            
                  Safran
               
               
                  Γαλλία
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  Thales avionics
               
               
                  Γαλλία
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  Zodiac-ECE/IN
               
               
                  Γαλλία
               
               
                   
               
               
                   
               
               
                  Βιομηχανία
               
            
                  Airbus
               
               
                  Γαλλία/Γερμανία
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  EADS IW
               
               
                  Γαλλία/Γερμανία
               
               
                   
               
               
                   
               
               
                  Βιομηχανία
               
            
                  Eurocopter
               
               
                  Γαλλία/Γερμανία
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  Akustik Technolgie Göttingen
               
               
                  Γερμανία
               
               
                  IGOR
               
               
                   
               
               
                  ΜΜΕ
               
            
                  DIEHL Aerospace
               
               
                  Γερμανία
               
               
                   
               
               
                   
               
               
                  Βιομηχανία
               
            
                  DLR
               
               
                  Γερμανία
               
               
                   
               
               
                   
               
               
                  Ερευνητικό Κέντρο
               
            
                  EADS-CRC
               
               
                  Γερμανία
               
               
                   
               
               
                   
               
               
                  Ερευνητικό Κέντρο
               
            
                  Fraunhofer GhF
               
               
                  Γερμανία
               
               
                   
               
               
                  επικεφαλής ΠΕΟΤ
               
               
                  Ερευνητικό Κέντρο
               
            
                  HADEG Recycling GmbH
               
               
                  Γερμανία
               
               
                  RUAG
               
               
                   
               
               
                  ΜΜΕ
               
            
                  Liebherr Aerospace
               
               
                  Γερμανία
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  MTU Aero Engines
               
               
                  Γερμανία
               
               
                   
               
               
                   
               
               
                  Βιομηχανία
               
            
                  TU Hamburg-Harburg
               
               
                  Γερμανία
               
               
                  RUAG
               
               
                   
               
               
                  Πανεπιστήμιο
               
            
                  Ε.Α.Β.
               
               
                  Ελλάς
               
               
                   
               
               
                   
               
               
                  Βιομηχανία
               
            
                  IAI
               
               
                  Ισραήλ
               
               
                   
               
               
                   
               
               
                  Βιομηχανία
               
            
                  AEROSOFT
               
               
                  Ιταλία
               
               
                   
               
               
                   
               
               
                  ΜΜΕ
               
            
                  Alenia Aeronautica
               
               
                  Ιταλία
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  Avio S.p.A.
               
               
                  Ιταλία
               
               
                   
               
               
                   
               
               
                  Βιομηχανία
               
            
                  CIRA
               
               
                  Ιταλία
               
               
                  CIRA
               
               
                   
               
               
                  Ερευνητικό Κέντρο
               
            
                  CNR
               
               
                  Ιταλία
               
               
                  Airgreen
               
               
                   
               
               
                  Ερευνητικό Κέντρο
               
            
                  CSM
               
               
                  Ιταλία
               
               
                  Airgreen
               
               
                   
               
               
                  Ερευνητικό Κέντρο
               
            
                  DEMA
               
               
                  Ιταλία
               
               
                  CIRA
               
               
                   
               
               
                  ΜΜΕ
               
            
                  FOXBIT
               
               
                  Ιταλία
               
               
                  Airgreen
               
               
                   
               
               
                  ΜΜΕ
               
            
                  Galileo Avionica
               
               
                  Ιταλία
               
               
                   
               
               
                   
               
               
                  Βιομηχανία
               
            
                  IMAST
               
               
                  Ιταλία
               
               
                  Airgreen
               
               
                   
               
               
                  Ερευνητικό Κέντρο
               
            
                  PIAGGIO
               
               
                  Ιταλία
               
               
                  Airgreen
               
               
                   
               
               
                  Βιομηχανία
               
            
                  Politech. Torino
               
               
                  Ιταλία
               
               
                  Airgreen
               
               
                   
               
               
                  Πανεπιστήμιο
               
            
                  POLO DELLE S.& T. NAPOLI
               
               
                  Ιταλία
               
               
                  Airgreen
               
               
                   
               
               
                  Πανεπιστήμιο
               
            
                  SELEX S.I.
               
               
                  Ιταλία
               
               
                   
               
               
                   
               
               
                  Βιομηχανία
               
            
                  SICAMB
               
               
                  Ιταλία
               
               
                  Airgreen
               
               
                   
               
               
                  ΜΜΕ
               
            
                  Univ. Bologna/Forlì
               
               
                  Ιταλία
               
               
                  Airgreen
               
               
                   
               
               
                  Πανεπιστήμιο
               
            
                  Univ. Piemonte
               
               
                  Ιταλία
               
               
                  Airgreen
               
               
                   
               
               
                  Πανεπιστήμιο
               
            
                  Univ. Pisa
               
               
                  Ιταλία
               
               
                  Airgreen
               
               
                   
               
               
                  Πανεπιστήμιο
               
            
                  Univ. Torino
               
               
                  Ιταλία
               
               
                  Airgreen
               
               
                   
               
               
                  Πανεπιστήμιο
               
            
                  ATR
               
               
                  Ιταλία/Γαλλία
               
               
                   
               
               
                   
               
               
                  Βιομηχανία
               
            
                  Agusta Westland
               
               
                  Ιταλία/ΗΒ
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  ELSIS
               
               
                  Λιθουανία
               
               
                  CIRA
               
               
                   
               
               
                  ΜΜΕ
               
            
                  University of Malta
               
               
                  Μάλτα
               
               
                  GSAF
               
               
                   
               
               
                  Βιομηχανία
               
            
                  ADSE
               
               
                  Κάτω Χώρες
               
               
                   
               
               
                   
               
               
                  ΜΜΕ
               
            
                  Aeronamic
               
               
                  Κάτω Χώρες
               
               
                  GSAF
               
               
                   
               
               
                  ΜΜΕ
               
            
                  Airborne Composite
               
               
                  Κάτω Χώρες
               
               
                  IGOR
               
               
                   
               
               
                  ΜΜΕ
               
            
                  Axxiflex
               
               
                  Κάτω Χώρες
               
               
                   
               
               
                   
               
               
                  ΜΜΕ
               
            
                  CCM
               
               
                  Κάτω Χώρες
               
               
                  GSAF
               
               
                   
               
               
                  Βιομηχανία
               
            
                  DNW
               
               
                  Κάτω Χώρες
               
               
                  IGOR
               
               
                   
               
               
                  Ερευνητικό Κέντρο
               
            
                  Eurocarbon
               
               
                  Κάτω Χώρες
               
               
                  IGOR
               
               
                   
               
               
                  Βιομηχανία
               
            
                  HAN University
               
               
                  Κάτω Χώρες
               
               
                  IGOR
               
               
                   
               
               
                  Πανεπιστήμιο
               
            
                  MicroFlown Technologies
               
               
                  Κάτω Χώρες
               
               
                  IGOR, NL
               
               
                   
               
               
                  ΜΜΕ
               
            
                  NLR
               
               
                  Κάτω Χώρες
               
               
                  IGOR, NL, GSAF
               
               
                   
               
               
                  Ερευνητικό Κέντρο
               
            
                  Sergem
               
               
                  Κάτω Χώρες
               
               
                   
               
               
                   
               
               
                  ΜΜΕ
               
            
                  STORK aerospace
               
               
                  Κάτω Χώρες
               
               
                  NL
               
               
                   
               
               
                  Βιομηχανία
               
            
                  Ten Cate Advances Composites
               
               
                  Κάτω Χώρες
               
               
                  IGOR
               
               
                   
               
               
                  Βιομηχανία
               
            
                  TNO
               
               
                  Κάτω Χώρες
               
               
                  NL
               
               
                   
               
               
                  Ερευνητικό Κέντρο
               
            
                  TU Delft
               
               
                  Κάτω Χώρες
               
               
                  IGOR, NL, GSAF
               
               
                   
               
               
                  Πανεπιστήμιο
               
            
                  Uni. Twente
               
               
                  Κάτω Χώρες
               
               
                  IGOR, NL
               
               
                   
               
               
                  Πανεπιστήμιο
               
            
                  PZL-Swidnik
               
               
                  Πολωνία
               
               
                   
               
               
                   
               
               
                  Βιομηχανία
               
            
                  INCAS
               
               
                  Ρουμανία
               
               
                  CIRA
               
               
                   
               
               
                  Ερευνητικό Κέντρο
               
            
                  Aerostar
               
               
                  Ρουμανία
               
               
                  CIRA
               
               
                   
               
               
                  Βιομηχανία
               
            
                  Avioane Craiova
               
               
                  Ρουμανία
               
               
                  CIRA
               
               
                   
               
               
                  Βιομηχανία
               
            
                  STRAERO
               
               
                  Ρουμανία
               
               
                  CIRA
               
               
                   
               
               
                  Ερευνητικό Κέντρο
               
            
                  ANOTEC
               
               
                  Ισπανία
               
               
                  IGOR
               
               
                   
               
               
                  ΜΜΕ
               
            
                  EADS Casa
               
               
                  Ισπανία
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  ITP
               
               
                  Ισπανία
               
               
                   
               
               
                   
               
               
                  Βιομηχανία
               
            
                  Saab
               
               
                  Σουηδία
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  Volvo Aero Corporation
               
               
                  Σουηδία
               
               
                   
               
               
                   
               
               
                  Βιομηχανία
               
            
                  EPFL Ecole Polytechnique Lausanne
               
               
                  Ελβετία
               
               
                  RUAG
               
               
                   
               
               
                  Πανεπιστήμιο
               
            
                  ETH Zurich
               
               
                  Ελβετία
               
               
                  RUAG
               
               
                   
               
               
                  Πανεπιστήμιο
               
            
                  Huntsman Advanced Materials
               
               
                  Ελβετία
               
               
                  RUAG
               
               
                   
               
               
                  Βιομηχανία
               
            
                  Icotec AG
               
               
                  Ελβετία
               
               
                  RUAG
               
               
                   
               
               
                  ΜΜΕ
               
            
                  RUAG Aerospace
               
               
                  Ελβετία
               
               
                  RUAG
               
               
                   
               
               
                  Βιομηχανία
               
            
                  University Applied Sciences NW Switzerland
               
               
                  Ελβετία
               
               
                  RUAG
               
               
                   
               
               
                  Πανεπιστήμιο
               
            
                  Advanced Composites Group (ACG)
               
               
                  ΗΒ
               
               
                  RUAG
               
               
                   
               
               
                  ΜΜΕ
               
            
                  Nottingham University
               
               
                  ΗΒ
               
               
                   
               
               
                   
               
               
                  Πανεπιστήμιο
               
            
                  QinetiQ
               
               
                  ΗΒ
               
               
                   
               
               
                   
               
               
                  Ερευνητικό Κέντρο
               
            
                  Rolls-Royce
               
               
                  ΗΒ
               
               
                   
               
               
                  επικεφαλής ΠΕΟΤ
               
               
                  Βιομηχανία
               
            
                  University of Cranfield
               
               
                  ΗΒ
               
               
                  GSAF
               
               
                   
               
               
                  Πανεπιστήμιο
               
            
         (1)  Επιπλέον της Κοινότητας και με την επιφύλαξη του άρθρου 3 παράγραφος 1 του καταστατικού.